               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.3.2018
            COM(2018) 127 final
            2018/0058(COD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για τη χορήγηση περαιτέρω μακροοικονομικής χρηματοδοτικής συνδρομής στην Ουκρανία
            {SWD(2018) 66 final}

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               ·Αιτιολόγηση και στόχοι της πρότασης

               Η Ευρωπαϊκή Ένωση (ΕΕ) έχει ενισχύσει σημαντικά τη συνεργασία της με την Ουκρανία κατά τα τελευταία έτη, επεκτείνοντάς την, πέρα από μια απλή διμερή συνεργασία, σε σταδιακή πολιτική σύνδεση και οικονομική ολοκλήρωση. Προωθώντας την εμβάθυνση των πολιτικών σχέσεων, την ενίσχυση των οικονομικών δεσμών και τον σεβασμό κοινών αξιών, η συμφωνία σύνδεσης ΕΕ-Ουκρανίας, η οποία υπεγράφη το 2014 και περιλαμβάνει μια Εκτενή και Ολοκληρωμένη Ζώνη Ελεύθερων Συναλλαγών (DCFTA), αποτελεί το κύριο εργαλείο για την περαιτέρω προσέγγιση Ουκρανίας - ΕΕ. Μέρη της συμφωνίας σύνδεσης εφαρμόστηκαν προσωρινά από την 1η Νοεμβρίου 2014, ενώ η Εκτενής και Ολοκληρωμένη Ζώνη Ελεύθερων Συναλλαγών (DCFTA), από την 1η Ιανουαρίου 2016. Η συμφωνία τέθηκε σε ισχύ την 1η Σεπτεμβρίου 2017, ύστερα από την επικύρωσή της από την Ουκρανία και όλα τα κράτη μέλη της ΕΕ και τη σύναψή της από το Συμβούλιο της ΕΕ τον Ιούλιο του  2017.

               Παρά την επάνοδο σε τροχιά ανάπτυξης το 2016-2017, μετά από τη βαθιά ύφεση της περιόδου 2014-2015, η οικονομία της Ουκρανίας παραμένει ευάλωτη σε εξωτερικούς κλυδωνισμούς. Αυτό αντανακλάται στη μεγάλη εξάρτηση της χώρας σε εξαγωγές βασικών προϊόντων, στη  βραδύτερη από την αναμενόμενη αποκατάσταση των διεθνών της αποθεματικών και στο υψηλό χρέος της χώρας, ενώ αναμένεται επιδείνωση της κατάστασης μόλις ξεκινήσουν εκ νέου το 2019 οι υποχρεώσεις πληρωμής αναδιαρθρωμένων ευρωομολόγων. Στο πλαίσιο αυτό,  εξακολουθεί να είναι καίριας σημασίας η παροχή συνεχούς στήριξης από τους διεθνείς εταίρους της Ουκρανίας.

               Το Διεθνές Νομισματικό Ταμείο (ΔΝΤ) ενέκρινε, τον Μάρτιο του 2015, πρόγραμμα Διευρυμένης χρηματοδοτικής διευκόλυνσης (ΔΧΔ) για την Ουκρανία, ύψους περίπου 17,5 δισ. δολαρίων ΗΠΑ (USD) που λήγει τον Μάρτιο του 2019. Η χρηματοδοτική συνδρομή του ΔΝΤ συμπληρώθηκε από ουσιαστική στήριξη από την ΕΕ, τα κράτη μέλη της, από σειρά διμερών εταίρων (όπως οι ΗΠΑ, η Ιαπωνία, ο Καναδάς, η Ελβετία) και από άλλα διεθνή χρηματοπιστωτικά ιδρύματα όπως η Παγκόσμια Τράπεζα, η  Ευρωπαϊκή Τράπεζα για την Ανασυγκρότηση και την Ανάπτυξη (ΕΤΑΑ) και η Ευρωπαϊκή Τράπεζα Επενδύσεων (ΕΤΕπ). Ωστόσο, δεδομένου ότι η οικονομική ανάκαμψη εξακολουθεί να είναι εύθραυστη και ότι εξακολουθούν να υπάρχουν τρωτά σημεία, η Ουκρανία θα αντιμετωπίσει πρόσθετες ανάγκες εξωτερικής χρηματοδότησης το 2018 και στις αρχές του 2019, τις οποίες το ΔΝΤ εκτιμά σε 4,5 δισ. USD (περίπου 3,8 δισ. EUR
                  1
               ).

               Στις 29 Νοεμβρίου 2017, ο Υπουργός Οικονομικών της Ουκρανίας Oleksandr Danyliuk απηύθυνε επίσημο αίτημα στον αντιπρόεδρο της Ευρωπαϊκής Επιτροπής Valdis Dombrovskis για επιπλέον μακροοικονομική χρηματοδοτική συνδρομή από την ΕΕ. Η συνδρομή αναμένεται να συμβάλει στην κάλυψη των εξωτερικών χρηματοδοτικών αναγκών της χώρας και στη στήριξη της υλοποίησης των μεταρρυθμίσεων.

               Με βάση το αίτημα αυτό και την οικονομική κατάσταση στην Ουκρανία, ιδίως την εμφάνιση σημαντικών πρόσθετων αναγκών εξωτερικής χρηματοδότησης, η Ευρωπαϊκή Επιτροπή υποβάλλει στο Ευρωπαϊκό Κοινοβούλιο και στο Συμβούλιο πρόταση χορήγησης περαιτέρω μακροοικονομικής χρηματοδοτικής συνδρομής (ΜΧΣ) στην Ουκρανία, βάσει του άρθρου 212 της ΣΛΕΕ, για ποσό ύψους μέχρι 1 δισ. EUR, το οποίο θα παρασχεθεί υπό τη μορφή μεσοπρόθεσμων ή μακροπρόθεσμων δανείων σε δύο δόσεις.

               Η προτεινόμενη νέα πράξη ΜΧΣ αναμένεται να συμπληρώσει τις προηγούμενες τρεις πράξεις ΜΧΣ, συνολικού ύψους 3,4 δισ. EUR , που προσφέρθηκαν στην Ουκρανία από την αρχή της κρίσης το 2014. Στο πλαίσιο των πράξεων αυτών εκταμιεύθηκε ποσό συνολικού ύψους 2,8 δισ. EUR, συμπεριλαμβανομένων ποσού 1,6 δισ. EUR το 2014-2015 (στο πλαίσιο των γνωστών ως ΜΧΣ I και II) και δύο δόσεων ύψους 600 εκατ. EUR, αντίστοιχα τον Ιούλιο του 2015 και τον Απρίλιο του 2017 (στο πλαίσιο της ΜΧΣ III). Η τρίτη και τελική δόση ύψους 600 εκατ. EUR στο πλαίσιο της ΜΧΣ III, που διέπονταν από τον όρο της υλοποίησης 21 μέτρων πολιτικής που συμφωνήθηκαν από κοινού με τις ουκρανικές αρχές, δεν εκταμιεύθηκε. Μολονότι η Ουκρανία τήρησε μεγάλο αριθμό δεσμεύσεων πολιτικής που συνδέονταν με την ως άνω δόση, εντούτοις, τέσσερα μέτρα, συμπεριλαμβανομένων δύο που συνδέονταν με την καταπολέμηση της διαφθοράς, δεν είχαν υλοποιηθεί τον Ιανουάριο του 2018, ήτοι κατά τη χρονική στιγμή λήξης της περιόδου διαθεσιμότητας της στήριξης. Υπό αυτές τις συνθήκες, η Επιτροπή δεν ήταν σε θέση να εκταμιεύσει την τελευταία δόση στο πλαίσιο της ΜΧΣ III, η οποία ακυρώθηκε επισήμως στις 18 Ιανουαρίου 2018.

               Σκοπός της προτεινόμενης ΜΧΣ είναι να βοηθήσει την Ουκρανία να καλύψει μέρος των πρόσθετων αναγκών εξωτερικής χρηματοδότησης το 2018-2019, μειώνοντας τις βραχυπρόθεσμες αδυναμίες του ισοζυγίου πληρωμών και τις δημοσιονομικές ευπάθειες της οικονομίας. Επιπλέον, η συνδρομή της ΕΕ αναμένεται να προσφέρει κίνητρα ώστε να επιταχυνθούν οι προσπάθειες μεταρρύθμισης της Ουκρανίας, μέσω της υπογραφής, με τις αρχές της Ουκρανίας, Μνημονίου Συνεννόησης που καθορίζει κατάλληλη δέσμη μέτρων στήριξης της οικονομικής προσαρμογής και διαρθρωτικών μεταρρυθμίσεων. Η Επιτροπή θα επιδιώξει ευρεία συναίνεση με τις ουκρανικές αρχές, ώστε να διασφαλιστεί η αποδοχή τους από τους πολίτες και, ως εκ τούτου, να αυξηθεί η πιθανότητα ομαλής υλοποίησης των συμφωνηθέντων όρων. Οι όροι πολιτικής θα πρέπει να αντιμετωπίζουν τις κύριες αδυναμίες της ουκρανικής οικονομίας και το σύστημα οικονομικής διακυβέρνησης και να είναι σύμφωνες με τις μεταρρυθμιστικές δεσμεύσεις που ανέλαβε η Ουκρανία στο πλαίσιο της συμφωνίας σύνδεσης, καθώς και στο πλαίσιο άλλων ενωσιακών μέσων στήριξης και των προγραμμάτων προσαρμογής με το ΔΝΤ και την Παγκόσμια Τράπεζα. Η υλοποίηση βασικών μεταρρυθμίσεων στον τομέα της καταπολέμησης της διαφθοράς και της διακυβέρνησης θα είναι απαραίτητη εάν ολοκληρωθεί με επιτυχία η πράξη ΜΧΣ.

               Λόγω της ελλιπούς υλοποίησης από πλευράς Ουκρανίας του προγράμματος πολιτικής που συνδέεται με τη ΜΧΣ III, γεγονός το οποίο οδήγησε σε ακύρωση της τελευταίας δόσης από την Επιτροπή τον Ιανουάριο 2018, είναι σκόπιμο να συμπεριληφθούν ειδικές προϋποθέσεις για κάθε μία από τις δύο δόσεις της ως άνω συνδρομής. Ειδικότερα, προβλέπεται να ληφθούν υπόψη τα μέτρα τα οποία δεν είχαν υλοποιηθεί στο πλαίσιο του προηγούμενου προγράμματος, κατά τον ακόλουθο τρόπο:

               ·Όσον αφορά την επαλήθευση των δηλώσεων περιουσιακών στοιχείων των δημοσίων υπαλλήλων, η Επιτροπή θα επιμείνει ως προς την καθιέρωση αποτελεσματικού συστήματος ελέγχου, μεταξύ άλλων μέσω της αυτόματης επαλήθευσης του λογισμικού με άμεση και αυτόματη πρόσβαση σε κρατικές βάσεις δεδομένων και μητρώα. Η Επιτροπή θα απαιτήσει, επομένως, όσον αφορά το Μνημόνιο που θα συμφωνηθεί με την Ουκρανία βάσει της προτεινόμενης νέας πράξης ΜΧΣ, τη δημιουργία και θέση σε λειτουργία του προαναφερόμενου αυτοματοποιημένου συστήματος επαλήθευσης, με την επαλήθευση σημαντικού αριθμού δηλώσεων μέσω του αυτοματοποιημένου συστήματος, δίνοντας προτεραιότητα σε υψηλόβαθμους αξιωματούχους.

               ·Όσον αφορά την επαλήθευση των στοιχείων που θα υποβάλλονται από εταιρείες σχετικά με τους πραγματικούς δικαιούχους τους και την επιβολή υποχρέωσης υποβολής εκθέσεων από πλευράς των εταιρειών, πρέπει να αναγνωριστεί ότι αυτό βρίσκεται ακόμη στα σπάργανα σε διεθνές επίπεδο, συμπεριλαμβανομένης της ΕΕ. Κατόπιν αιτήματος της Ουκρανίας, θα διοργανωθούν ανταλλαγές εμπειρογνωμόνων μεταξύ Ουκρανίας και ΕΕ, με σκοπό να καθοριστούν εφικτά μέτρα για την εν λόγω χώρα προκειμένου να καταστεί δυνατή η εφαρμογή ενός μηχανισμού επαλήθευσης. Σε αυτή τη βάση, το Μνημόνιο θα μπορούσε να προσδιορίσει συγκεκριμένα κριτήρια αναφοράς για ένα μηχανισμό επαλήθευσης ως προϋπόθεση βάσει του προγράμματος ΜΧΣ.

               ·Η απαγόρευση των εξαγωγών ξυλείας, η οποία δεν συνάδει με την αποχή από τα μέτρα περιορισμού του εμπορίου, παραμένει σε ισχύ, και ένας νόμος για την κατάργησή της πρόκειται να εξεταστεί από την αρμόδια κοινοβουλευτική επιτροπή στην Ουκρανία. Η Επιτροπή θα συνεργαστεί με τις ουκρανικές αρχές προκειμένου να εξευρεθεί λύση στο εν λόγω ακανθώδες θέμα μέσω της χρησιμοποίησης ειδικών εμπορικών μέσων, συμπεριλαμβανομένου, ενδεχομένως, του διμερούς διακανονισμού των διαφορών.

               ·Όσον αφορά τον νόμο για τη θέσπιση κεντρικού μητρώου πιστώσεων, ψηφίστηκε από το ουκρανικό κοινοβούλιο στις 6 Φεβρουαρίου 2018 και τέθηκε σε ισχύ στις 4 Μαρτίου 2018. Το εν λόγω μέτρο μπορεί, συνεπώς, να αξιολογηθεί, δεδομένου ότι έχει υλοποιηθεί, και δεν χρειάζεται να συμπεριληφθεί στο νέο Μνημόνιο.

               Επιπλέον, το Μνημόνιο για το νέο πρόγραμμα θα περιλαμβάνει και άλλα μέτρα που θα πρέπει να εφαρμοσθούν από την Ουκρανία ώστε να λάβει την πρώτη και δεύτερη εκταμίευση. Σε αυτά θα περιλαμβάνονται δράσεις στον τομέα της διαχείρισης των δημοσίων οικονομικών, που αποτελεί μέρος όλων των προγραμμάτων πολιτικής σχετικά με τη ΜΧΣ. Γενικότερα, οι όροι θα εστιάσουν σε επιλεγμένο αριθμό βασικών τομέων που σχετίζονται με την μακροοικονομική σταθεροποίηση της Ουκρανίας.

               Όπως επεξηγείται περαιτέρω στο έγγραφο εργασίας των υπηρεσιών της Επιτροπής που συνοδεύει την παρούσα πρόταση, η Επιτροπή θεωρεί, με βάση, μεταξύ άλλων, και την αξιολόγηση της πολιτικής κατάστασης που πραγματοποιήθηκε από κοινού από την Επιτροπή και την Ευρωπαϊκή Υπηρεσία Εξωτερικής Δράσης (ΕΥΕΔ), ότι πληρούνται οι πολιτικές και οικονομικές προϋποθέσεις για την προτεινόμενη πράξη ΜΧΣ.

               ·Γενικό πλαίσιο

               Η Ουκρανία επηρεάστηκε αρνητικά από μια βαθύτατη ύφεση το 2014 και το 2015, όταν το πραγματικό ΑΕΠ συρρικνώθηκε κατά 6,6 % και 9,8 % αντίστοιχα. Η οικονομική κρίση, πέρα από το γεγονός ότι αντανακλά τις μακροχρόνιες μακροοικονομικές και διαρθρωτικές αδυναμίες της χώρας, οφείλεται σε μεγάλο βαθμό στην απώλεια εμπιστοσύνης και στις επιζήμιες για τις παραγωγικές δυνατότητες συρράξεις, που προκάλεσαν οι αποσταθεροποιητικές ενέργειες της Ρωσίας στα ανατολικά της χώρας. Ο συνδυασμός μιας σθεναρής πολιτικής απάντησης και μιας διεθνούς δέσμης μέτρων στήριξης ευρείας κλίμακας, βοήθησαν την οικονομία να επιστρέψει στη μεγέθυνση το 2016 (2,3 %). Η ανάκαμψη συνεχίστηκε το 2017, όταν η αύξηση του ΑΕΠ έφθασε στο 2,2 %, παρά τον αρνητικό αντίκτυπο λόγω του εμπορικού αποκλεισμού που επιβλήθηκε τον Μάρτιο του 2017 στις περιοχές που δεν ελέγχονται από την κυβέρνηση. Η επέκταση της οικονομικής δραστηριότητας το 2017 οφειλόταν κατά κύριο λόγο στις επενδύσεις και στην κατανάλωση των νοικοκυριών, χάρη στη βελτίωση της εμπιστοσύνης και στην αύξηση των μισθών.

               Παρά την οικονομική κρίση, η Ουκρανία έχει σημειώσει σημαντική πρόοδο όσον αφορά την εξυγίανση των δημόσιων οικονομικών της κατά τη διάρκεια της τελευταίας τριετίας. Το συνολικό δημοσιονομικό έλλειμμα, που περιλαμβάνει το έλλειμμα της επιχείρησης πετρελαίου και φυσικού αερίου Naftogaz, μειώθηκε από 10 % του ΑΕΠ το 2014 σε 2,4 % το 2016 (σε σύγκριση με τον στόχο του 3,7 % που συμφωνήθηκε για το 2016 σύμφωνα με το πρόγραμμα του ΔΝΤ). Η εκτέλεση του προϋπολογισμού εξακολούθησε να είναι ταχύρρυθμη το 2017 λόγω της υψηλής είσπραξης φόρων, της αυξημένης πληρωμής μερισμάτων από κρατικές επιχειρήσεις και ορισμένων έκτακτων παραγόντων, όπως η κατάσχεση των δεσμευμένων περιουσιακών στοιχείων του πρώην προέδρου Yanukovych (συνολικού ύψους 1 % του ΑΕΠ). Ως εκ τούτου, το ενοποιημένο έλλειμμα του κρατικού προϋπολογισμού ανήλθε το 2017 σε ύψος περίπου 1,5 % του ΑΕΠ. Τα οιονεί δημοσιονομικά ελλείμματα, που συνδέονται με την ανακεφαλαιοποίηση των κρατικών επιχειρήσεων και τραπεζών, έχουν μειωθεί σημαντικά, κυρίως λόγω της εξάλειψης του λειτουργικού ελλείμματος της Naftogaz. Η ως άνω δημοσιονομική εξυγίανση, σε συνδυασμό με τη σχετική σταθερότητα της συναλλαγματικής ισοτιμίας από το 2016, έχουν επίσης συμβάλει στη μείωση του χρέους της γενικής κυβέρνησης σε εκτιμώμενο ποσοστό 76 % του ΑΕΠ στο τέλος του 2017 (έναντι 81 % στα τέλη του 2016).

               Ο προϋπολογισμός του 2018 προβλέπει δημοσιονομικό έλλειμμα ύψους 2,4 % του ΑΕΠ (σύμφωνα με το ανώτατο όριο ύψους 2,5 % που προβλέπεται στο πρόγραμμα του ΔΝΤ) και βασίζεται σε παραδοχές όσον αφορά την αύξηση του πραγματικού ΑΕΠ σε ποσοστό 3 % και πληθωρισμό καταναλωτικών τιμών ύψους 9 %. Η τάση αποκλιμάκωσης του πληθωρισμού που επικράτησε από την άνοιξη του 2015 (60,9 % τον Απρίλιο του 2015) έως τα μέσα του 2016 (6,9 % τον Ιούνιο του 2016) έχει αντιστραφεί σταδιακά. Έκτοτε, η άνοδος του πληθωρισμού (14,1 % τον Ιανουάριο του 2018), επηρεάστηκε από την αύξηση του κόστους παραγωγής και της ζήτησης των καταναλωτών (που οφείλεται κυρίως στην αύξηση των μισθών), καθώς και στην αύξηση των τιμών όσον αφορά τις πρώτες διατροφικές ύλες (λόγω του παγετού στις αρχές του 2017, που κατέστρεψε τις καλλιέργειες) και των τιμών των καυσίμων. Η αυξανόμενη πληθωριστική πίεση οδήγησε την κεντρική τράπεζα να αυξήσει το βασικό επιτόκιο από 4,5 ποσοστιαίες μονάδες σωρευτικά από το τέλος του Οκτωβρίου 2017 σε 17 % από τις 2 Μαρτίου 2018.

               Όσον αφορά το έλλειμμα του ισοζυγίου τρεχουσών συναλλαγών της Ουκρανίας, αυτό διευρύνθηκε σταδιακά (σε ποσοστό 3,5 % του ΑΕΠ το 2017) ύστερα από την απότομη προσαρμογή προς τα κάτω που προκλήθηκε από την οικονομική κρίση (από 9 % του ΑΕΠ το 2013 σε 0,3 % το 2015). Αυτή η τιμή ήταν κυρίως αποτέλεσμα της ανάκαμψης των επενδύσεων των εισαγωγών (σύμφωνα με τη βελτίωση της εμπιστοσύνης των επιχειρήσεων) και της υψηλής εγχώριας κατανάλωσης. Η περαιτέρω διεύρυνση του ελλείμματος του ισοζυγίου τρεχουσών συναλλαγών συγκρατήθηκε από την ισχυρή ανάκαμψη των εξαγωγών (17 % σε ετήσια βάση κατά το 2017) λόγω της αύξησης της παγκόσμιας οικονομίας και ευνοϊκών όρων όσον αφορά τις εμπορικές συναλλαγές. Αυξήθηκαν επίσης οι ιδιωτικές εισροές κεφαλαίων, (μη προερχόμενες από άμεσες ξένες επενδύσεις), ιδίως ύστερα από την έκδοση από την κυβέρνηση ευρωομολόγων ύψους 3 δισ. USD τον Σεπτέμβριο του 2017. Η στήριξη των πολυμερών και διμερών εταίρων της Ουκρανίας, σε συνδυασμό με την προσαρμογή του ισοζυγίου τρεχουσών συναλλαγών και τη σταδιακή επιστροφή των ιδιωτικών χρηματοδοτικών ροών, συνέβαλαν στην αναπλήρωση των διεθνών αποθεματικών της Ουκρανίας σε ύψος 18,6 δισ. USD στα τέλη Ιανουαρίου 2018, παρά τις αδυναμίες όσον αφορά τις άμεσες ξένες επενδύσεις.

               Παρά τη βελτίωση της οικονομικής κατάστασης από το 2015, εξακολουθούν να παραμένουν αδυναμίες λόγω της υψηλής εξάρτησης της χώρας σε εξαγωγές βασικών προϊόντων, της  βραδύτερης από την αναμενόμενη αποκατάστασης των διεθνών της αποθεματικών και του υψηλού χρέους της χώρας. Επιπλέον, το ασταθές εγχώριο πολιτικό περιβάλλον και η συνεχιζόμενη απειλή της εντατικοποίησης των εντάσεων στο ανατολικό τμήμα της χώρας εγκυμονούν κινδύνους δυσμενέστερων εξελίξεων που θα μπορούσαν να επιβαρύνουν την περιορισμένη, προς το παρόν, οικονομική ανάκαμψη.

               Όντας εξαγωγέας βασικών προϊόντων (τα γεωργικά προϊόντα και τα μέταλλα ανέρχονται σε ποσοστό περίπου 70 % των εξαγωγών εμπορευμάτων της Ουκρανίας), η Ουκρανία παραμένει ιδιαίτερα ευάλωτη στην επιδείνωση των όρων του εμπορίου και στα μέτρα που επέβαλε η Ρωσία για τον περιορισμό της διέλευσης από την Ουκρανία. Η απότομη πτώση των τιμών στα βασικά προϊόντα σε παγκόσμιο επίπεδο αποτέλεσε, πράγματι, καθοριστικό παράγοντα όσον αφορά τις κρίσεις στο ισοζύγιο πληρωμών που αντιμετώπισε η Ουκρανία το 2009 και κατά την περίοδο 2014-2015.

               Το υψηλό εξωτερικό χρέος της Ουκρανίας αποτελεί άλλη πηγή ευπάθειας. Παρά την απότομη απομόχλευση του εταιρικού και του τραπεζικού τομέα μετά την κρίση του 2014, το ακαθάριστο εξωτερικό χρέος ανερχόταν σε 117,3 δισ. USD την 1η Οκτωβρίου 2017 (111 % του ΑΕΠ), συμπεριλαμβανομένων 47,5 δισ. USD σε ομόλογα βραχυπρόθεσμης διάρκειας (45 % του ΑΕΠ). Ενώ το χρέος αυτό αφορά σε μεγάλο βαθμό τον ιδιωτικό τομέα και δεν συνιστά, ως εκ τούτου, άμεση υποχρέωση για το κράτος, εξακολουθεί να συνδέεται, εν μέρει, με κρατικές επιχειρήσεις (οι οποίες σε ορισμένες περιπτώσεις καλύπτονται από εγγύηση του Δημοσίου) και, ισοδυναμεί, ως εκ τούτου, με ενδεχόμενη υποχρέωση για το κράτος. Το ύψος του άμεσου, κρατικού, ληξιπρόθεσμου εξωτερικού χρέους κατά το επόμενο έτος μειώθηκε σημαντικά λόγω της κρίσης, δεδομένου ότι το κράτος κατέφυγε σε μακροπρόθεσμο δανεισμό από διεθνή χρηματοπιστωτικά ιδρύματα και αναδιάρθρωσε ομολογιακό δάνειο ύψους περίπου 15 δισ. USD (είτε άμεσης ιδιοκτησίας του κράτους είτε καλυπτόμενο από εγγύηση), με τη γνωστή ως διαδικασία διευθέτησης του χρέους τον Νοέμβριο του 2015. Εντούτοις, αυτό εξακολουθεί να είναι σχετικά υψηλό και οι υποχρεώσεις αποπληρωμής του το 2018-2019 είναι σημαντικές.

               Τα αποθεματικά παραμένουν κάτω από τα πρότυπα επάρκειας του ΔΝΤ, ιδίως σε ένα πλαίσιο υψηλού εξωτερικού χρέους. Ενώ η Ουκρανία κατόρθωσε να αναπληρώσει  τα ακαθάριστα διεθνή αποθεματικά κατά τα τελευταία τρία έτη, η διαδικασία κινείται με βραδύτερους ρυθμούς από ό, τι είχε αρχικά προγραμματιστεί από το ΔΝΤ. Ενώ στα τέλη Ιανουαρίου του 2018, τα αποθεματικά ανέρχονταν σε 18,6 δισ. USD, παραμένουν κάτω από το προ της κρίσης επίπεδο και στο επίπεδο που προβλέπεται για το τέλος του 2017 κατά την έναρξη του προγράμματος του ΔΝΤ (22,3 δισ. USD). Τα αποθεματικά θα τεθούν εκ νέου υπό πίεση κατά την περίοδο 2018-2019, όταν η χώρα αναμένεται να προβεί σε πληρωμές ύψους άνω των 12 δισ. USD (τόκο και κεφάλαιο) για το δημόσιο και οιονεί δημόσιο εξωτερικό χρέος. Αυτή η άνοδος σε πληρωμές χρέους θα συμπέσει με τις προεδρικές και κοινοβουλευτικές εκλογές το 2019. Στο πλαίσιο αυτό, η περαιτέρω αποκατάσταση των διεθνών αποθεματικών της Ουκρανίας φαίνεται να είναι αναγκαία, και η πρόσθετη ΜΧΣ της ΕΕ θα μπορούσε να στηρίξει κατάλληλα αυτήν την προσπάθεια, τόσο άμεσα (μέσω των εκταμιεύσεών της) όσο και έμμεσα (ως καταλύτης για εισροές ιδιωτικών κεφαλαίων και για να εμπνεύσει εμπιστοσύνη στο τοπικό νόμισμα).

               Στο πλαίσιο αυτό,  είναι καίριας σημασίας η παροχή συνεχούς στήριξης από το ΔΝΤ και τους διεθνείς εταίρους της Ουκρανίας, συμπεριλαμβανομένης της ΕΕ. Από την έναρξη της κρίσης, το πρόγραμμα Διευρυμένης Χρηματοδοτικής Διευκόλυνσης ύψους 17,5 δισ. USD για την Ουκρανία, που εγκρίθηκε από το ΔΝΤ τον Μάρτιο του 2015 έχει συμπληρωθεί με σημαντική στήριξη από διμερείς εταίρους της Ουκρανίας, συμπεριλαμβανομένης της ΕΕ. Άλλοι διεθνείς χρηματοπιστωτικοί οργανισμοί, όπως η Παγκόσμια Τράπεζα, η ΕΤΑΑ και η ΕΤΕπ έχουν επίσης αυξήσει σημαντικά τις δραστηριότητές τους με σκοπό τη στήριξη της οικονομικής μετάβασης της Ουκρανίας. Ωστόσο, καθώς η οικονομία της Ουκρανίας παραμένει ευάλωτη και εκτεθειμένη σε πολυάριθμες αδυναμίες, το ΔΝΤ εκτιμά ότι η χώρα θα αντιμετωπίσει πρόσθετες ανάγκες εξωτερικής χρηματοδότησης το 2018 και στις αρχές του 2019, ύψους 4,5 δισ. USD (ύψους περίπου 3,8 δισ.  EUR
                  2
               ). Η προτεινόμενη ΜΧΣ θα καλύψει το 26,5 % του συνολικού πρόσθετου κενού χρηματοδότησης. Η Παγκόσμια Τράπεζα ετοιμάζει επίσης νέο δάνειο αναπτυξιακής πολιτικής ύψους 800 εκατ. USD ως συνεισφορά για την κάλυψη του χρηματοδοτικού κενού. Μόλις ληφθεί υπόψη η δυνητική συνεισφορά από την Παγκόσμια Τράπεζα, η ΜΧΣ της ΕΕ θα χρηματοδοτήσει κατά 32 % το εναπομένον κενό ύψους 3,7 δισ. USD.

               ·Ισχύουσες διατάξεις στον τομέα της πρότασης

               Παρασχέθηκε στην Ουκρανία ΜΧΣ βάσει τεσσάρων χωριστών αποφάσεων:

               –Απόφαση του Συμβουλίου, της 12ης Ιουλίου 2002, για την παροχή συμπληρωματικής μακροοικονομικής συνδρομής στην Ουκρανία (2002/639/ΕΚ)
                  3

               –Απόφαση αριθ. 646/2010/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, για τη χορήγηση μακροοικονομικής χρηματοδοτικής συνδρομής στην Ουκρανία
                  4

               –Απόφαση του Συμβουλίου, της 14ης Απριλίου 2014, για την παροχή συμπληρωματικής μακροοικονομικής συνδρομής στην Ουκρανία (2002/215/ΕΚ)
                  5

               –Απόφαση (ΕΕ) 2015/601 του Ευρωπαϊκού Κοινοβουλίου και του Συμβουλίου, της 15ης Απριλίου 2015, για τη χορήγηση μακροοικονομικής χρηματοδοτικής συνδρομής στην Ουκρανία
                  6

               ·Συνοχή με τις άλλες πολιτικές και στόχους της Ένωσης

               Η προτεινόμενη ΜΧΣ συνάδει με τη δέσμευση της ΕΕ να στηρίξει την άμεση οικονομική και πολιτική μετάβαση της Ουκρανίας. Είναι σύμφωνη με τις αρχές που διέπουν τη χρήση του μέσου της ΜΧΣ, στις οποίες περιλαμβάνονται ο χαρακτήρας έκτακτης ανάγκης, οι πολιτικές προϋποθέσεις, η συμπληρωματικότητα, οι εκ των προτέρων όροι και η δημοσιονομική πειθαρχία.

               Η προτεινόμενη ΜΧΣ είναι σύμφωνη με τους στόχους της Ευρωπαϊκής Πολιτικής Γειτονίας (ΕΠΓ). Συμβάλλει στη στήριξη των στόχων της οικονομικής σταθερότητας και οικονομικής ανάπτυξης της Ευρωπαϊκής Ένωσης στην Ουκρανία και, γενικότερα, στην ανθεκτικότητα στις γειτονικές χώρες της Ανατολικής Ευρώπης. Συνδράμοντας τις προσπάθειες των αρχών για τη δημιουργία ενός σταθερού μακροοικονομικού πλαισίου και για την εφαρμογή φιλόδοξων διαρθρωτικών μεταρρυθμίσεων, η προτεινόμενη πράξη συμβάλλει στη βελτίωση της προστιθέμενης αξίας της συνολικής συμβολής της ΕΕ στην Ουκρανία και βελτιώνει την αποτελεσματικότητα άλλων μορφών χρηματοδοτικής συνδρομής της ΕΕ στη χώρα, συμπεριλαμβανομένων των πράξεων δημοσιονομικής στήριξης και επιχορηγήσεων που διατίθενται μέσω των εξωτερικών χρηματοδοτικών μέσων στο πλαίσιο του τρέχοντος πολυετούς δημοσιονομικού πλαισίου για το 2014-2020. Η προτεινόμενη ΜΧΣ αποτελεί επίσης αναπόσπαστο μέρος της συνολικής διεθνούς στήριξης για την Ουκρανία και θα συνεχίσει να συμπληρώνει τη συνδρομή που παρέχεται από άλλους πολυμερείς και διμερείς χορηγούς.

               Η Ουκρανία διαθέτει σημαντικούς οικονομικούς δεσμούς με την ΕΕ. Την 1η Σεπτεμβρίου 2017, ετέθη σε ισχύ η συμφωνία σύνδεσης ΕΕ-Ουκρανίας. Οι διατάξεις που αφορούν την Εκτενή και Ολοκληρωμένη Ζώνη Ελεύθερων Συναλλαγών (DCFTA) εφαρμόζονται προσωρινά από την 1η Ιανουαρίου 2016, όταν η ΕΕ και η Ουκρανία προέβησαν σε αμοιβαίο άνοιγμα των αγορών τους για προϊόντα και υπηρεσίες. Η ΕΕ είναι ο πρώτος εμπορικός εταίρος της Ουκρανίας και αντιπροσωπεύει το 40,6% (όσον αφορά την αξία) των συνολικών εμπορικών συναλλαγών με την Ουκρανία το 2016. Οι διμερείς εμπορικές συναλλαγές αυξήθηκαν περαιτέρω το 2017. Οι εξαγωγές της Ουκρανίας στην ΕΕ αυξήθηκαν κατά 27,3% ετησίως, ενώ οι εισαγωγές από την ΕΕ αυξήθηκαν κατά 22,1% (όσον αφορά την αξία).

               2.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               ·Σύνοψη της προτεινόμενης δράσης

               Η Ευρωπαϊκή Ένωση θα διαθέσει στην Ουκρανία ΜΧΣ για συνολικό ποσό ύψους έως 1 δισ. EUR, υπό τη μορφή μεσοπρόθεσμων ή μακροπρόθεσμων δανείων, τα οποία θα συμβάλουν στο να καλυφθούν οι εναπομένουσες εξωτερικές χρηματοδοτικές ανάγκες της Ουκρανίας για το 2018-19. Η συνδρομή σχεδιάζεται να εκταμιευτεί με τη μορφή τριών δόσεων δανείου. Υπό την προϋπόθεση ότι τα μέτρα πολιτικής που συνοδεύουν κάθε δόση έχουν υλοποιηθεί εγκαίρως, η πρώτη δόση αναμένεται να εκταμιευθεί στο δεύτερο εξάμηνο του 2018, ενώ η δεύτερη δόση μπορεί να αποδεσμευθεί το πρώτο εξάμηνο του 2019. Η Επιτροπή θα αναλάβει τη διαχείριση της συνδρομής. Ισχύουν ειδικές διατάξεις για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό.

               Η Επιτροπή και οι ουκρανικές αρχές θα συμφωνήσουν σε ένα Μνημόνιο Συνεννόησης που καθορίζει τα μέτρα διαρθρωτικών μεταρρυθμίσεων που σχετίζονται με την προτεινόμενη πράξη ΜΧΣ, συμπεριλαμβανομένων των πτυχών του χρονοδιαγράμματος και της ακολουθίας. Επιπλέον, όπως συμβαίνει συνήθως με τη ΜΧΣ, οι εκταμιεύσεις θα εξαρτώνται, μεταξύ άλλων, από ικανοποιητικές αξιολογήσεις βάσει του προγράμματος του ΔΝΤ και από τη συνεχιζόμενη άντληση κονδυλίων του ΔΝΤ από την Ουκρανία.

               ·Νομική βάση

               Νομική βάση της παρούσας πρότασης αποτελεί το άρθρο 212 της ΣΛΕΕ.

               ·Αρχή της επικουρικότητας

               Η αρχή της επικουρικότητας τηρείται στον βαθμό που οι στόχοι της αποκατάστασης της βραχυπρόθεσμης μακροοικονομικής σταθερότητας στην Ουκρανία δεν μπορούν να επιτευχθούν επαρκώς από τα κράτη μέλη μόνον και μπορούν συνεπώς να επιτευχθούν καλύτερα από την Ευρωπαϊκή Ένωση. Οι κύριοι λόγοι είναι οι δημοσιονομικοί περιορισμοί που ισχύουν σε εθνικό επίπεδο και η ανάγκη αυξημένου συντονισμού των χορηγών με σκοπό τη μεγιστοποίηση της κλίμακας και της αποτελεσματικότητας της συνδρομής.

               ·Αρχή της αναλογικότητας

               Η πρόταση είναι σύμφωνη με την αρχή της αναλογικότητας: περιορίζεται στο ελάχιστο αναγκαίο για την επίτευξη των στόχων βραχυπρόθεσμης μακροοικονομικής σταθερότητας και δεν υπερβαίνει τα αναγκαία όρια για τον σκοπό αυτό.

               Όπως προσδιορίστηκε από την Επιτροπή βάσει των εκτιμήσεων του ΔΝΤ στο πλαίσιο της συμφωνίας stand-by, το ποσό της συνδρομής αντιστοιχεί στο 26,5 % περίπου του εκτιμώμενου πρόσθετου κενού χρηματοδότησης την περίοδο 2018-2019. Αυτή η σημαντική δέσμευση δικαιολογείται από: την πολιτική σημασία της Ουκρανίας για τη σταθερότητα στις γειτονικές χώρες της ΕΕ, την πολιτική σύνδεση και οικονομική ολοκλήρωση της χώρας με την ΕΕ, όπως αποτυπώνεται στη συμφωνία σύνδεσης μεταξύ των δύο πλευρών που τέθηκε σε ισχύ την 1η Σεπτεμβρίου 2017, καθώς και τη δυσχερή κατάσταση που η Ουκρανία συνεχίζει να αντιμετωπίζει, ιδίως ως αποτέλεσμα της στρατιωτικής σύγκρουσης στο ανατολικό τμήμα της χώρας.

               ·Επιλογή νομικών πράξεων

               Η χρηματοδότηση έργων ή η χορήγηση τεχνικής βοήθειας δεν θα ήταν κατάλληλες ή επαρκείς για την υλοποίηση των μακροοικονομικών στόχων. Η καθοριστική προστιθέμενη αξία της ΜΧΣ σε σύγκριση με άλλα ενωσιακά μέσα θα είναι η ταχεία μείωση του περιορισμού της εξωτερικής χρηματοδότησης και η βοήθεια για τη δημιουργία ενός σταθερού μακροοικονομικού πλαισίου, συμπεριλαμβανομένης της προαγωγής διατηρήσιμου ισοζυγίου πληρωμών και διατηρήσιμης δημοσιονομικής κατάστασης και κατάλληλου πλαισίου για διαρθρωτικές μεταρρυθμίσεις. Συμβάλλοντας στην εγκαθίδρυση κατάλληλου συνολικού πλαισίου μακροοικονομικών και διαρθρωτικών πολιτικών, η ΜΧΣ μπορεί να αυξήσει την αποτελεσματικότητα των χρηματοδοτούμενων δράσεων στην Ουκρανία βάσει άλλων χρηματοδοτικών μέσων της ΕΕ με στενότερη στόχευση.

               3.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ

               ·Διαβούλευση με τα ενδιαφερόμενα μέρη

               Κατά τη σύνταξη της παρούσας πρότασης για ΜΧΣ, οι υπηρεσίες της Επιτροπής ήταν σε τακτική επαφή με τις ουκρανικές αρχές, προκειμένου να προαχθεί η ιδιοποίηση του προγράμματος από την Ουκρανία. Επιπλέον, δεδομένου ότι η ΜΧΣ παρέχεται ως αναπόσπαστο μέρος της διεθνούς στήριξης στο πρόγραμμα οικονομικής σταθεροποίησης της Ουκρανίας, η Επιτροπή ζήτησε επίσης τη γνώμη διεθνών εταίρων της Ουκρανίας, όπως το Διεθνές Νομισματικό Ταμείο και η Παγκόσμια Τράπεζα, που στηρίζουν τη χώρα μέσω σημαντικών χρηματοδοτικών προγραμμάτων.

               ·Συλλογή και χρήση εμπειρογνωσίας

               Η Επιτροπή διενήργησε, με τη βοήθεια εξωτερικών συμβούλων, τον Δεκέμβριο του 2014 επιχειρησιακή αξιολόγηση της ποιότητας και αξιοπιστίας των δημόσιων χρηματοοικονομικών κυκλωμάτων και διοικητικών διαδικασιών της Ουκρανίας και η τελική έκθεση καταρτίστηκε τον Αύγουστο του 2014. Νέα επιχειρησιακή αξιολόγηση προβλέπεται να έχει ολοκληρωθεί κατά το δεύτερο τρίμηνο του 2018 ώστε να συνεκτιμηθούν οι πρόσφατες εξελίξεις.

               ·Εκτίμηση επιπτώσεων

               Η μακροοικονομική χρηματοδοτική συνδρομή της ΕΕ αποτελεί ένα μέσο έκτακτης ανάγκης για την αντιμετώπιση σοβαρών δυσκολιών του ισοζυγίου πληρωμών σε τρίτες χώρες. Ως εκ τούτου, η παρούσα πρόταση ΜΧΣ απαλλάσσεται από την υποχρέωση διενέργειας Εκτίμησης Επιπτώσεων σύμφωνα με τις κατευθυντήριες γραμμές της Επιτροπής για τη βελτίωση της νομοθεσίας (SWD(2015) 111 final), δεδομένου ότι αποτελεί πολιτική επιταγή να υπάρξει ταχεία εξέλιξη στην παρούσα κατάσταση έκτακτης ανάγκης που απαιτεί άμεση αντίδραση.

               Γενικότερα, οι προτάσεις ΜΧΣ της Επιτροπής βασίζονται στα διδάγματα που έχουν αντληθεί από τις εκ των υστέρων αξιολογήσεις που διενεργήθηκαν για προγενέστερες πράξεις στις γειτονικές περιοχές της ΕΕ. Η ΜΧΣ και το πρόγραμμα οικονομικής προσαρμογής και μεταρρύθμισης που τη συνοδεύει θα βοηθήσουν την Ουκρανία να αντιμετωπίσει τις βραχυπρόθεσμες χρηματοδοτικές ανάγκες της, στηρίζοντας παράλληλα μέτρα πολιτικής που σκοπό έχουν να ενισχύσουν το ισοζύγιο πληρωμών και τις δημοσιονομικές θέσεις, καθώς επίσης να αυξήσουν τη βιώσιμη ανάπτυξη, όπως έχει συμφωνηθεί με το ΔΝΤ.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η σχεδιαζόμενη συνδρομή θα μπορούσε να χορηγηθεί με τη μορφή δανείου και θα πρέπει να χρηματοδοτηθεί μέσω μιας δανειοληπτικής πράξης την οποία θα διενεργήσει η Επιτροπή για λογαριασμό της ΕΕ. Το δημοσιονομικό κόστος της συνδρομής θα αντιστοιχεί στην τροφοδότηση, με επιτόκιο 9%, των ποσών που εκταμιεύονται στο Ταμείο Εγγυήσεων για χορήγηση εξωτερικών δανείων από την ΕΕ, από τη γραμμή του προϋπολογισμού 01 03 06 («Τροφοδότηση του Ταμείου Εγγυήσεων»). Αν υποτεθεί ότι οι πρώτες εκταμιεύσεις του δανείου θα πραγματοποιηθούν το 2018 και θα ανέλθουν στο συνολικό ποσό των 500 εκατ. EUR και ότι η δεύτερη δόση του δανείου θα εκταμιευτεί το 2019 και θα ανέλθει στο ποσό των 500 εκατ. EUR, και σύμφωνα με τους κανόνες που διέπουν τον μηχανισμό του Ταμείου Εγγυήσεων, η τροφοδότηση θα πραγματοποιηθεί με τους προϋπολογισμούς των ετών 2020 (για 45 εκατ. EUR) και 2021 (45 εκατ. EUR).

               Με βάση τις τρέχουσες προβλέψεις για τη χρησιμοποίηση της γραμμής του προϋπολογισμού 01 03 06, η Επιτροπή εκτιμά ότι οι δημοσιονομικές επιπτώσεις της προτεινόμενης πράξης ΜΧΣ για την Ουκρανία μπορούν να αντιμετωπιστούν.

               5.ΠΡΟΑΙΡΕΤΙΚΑ ΣΤΟΙΧΕΙΑ

               ·Ρήτρα επανεξέτασης/αναθεώρησης/λήξης ισχύος

               Η πρόταση περιλαμβάνει ρήτρα λήξης ισχύος. Η προτεινόμενη ΜΧΣ θα διατεθεί για δυόμισι έτη, αρχής γενομένης από την πρώτη ημέρα μετά την έναρξη ισχύος του Μνημονίου Συνεννόησης.

               2018/0058 (COD)

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για τη χορήγηση περαιτέρω μακροοικονομικής χρηματοδοτικής συνδρομής στην Ουκρανία

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 212 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Κατόπιν διαβίβασης του σχεδίου νομοθετικής πράξης στα εθνικά κοινοβούλια,

               Αποφασίζοντας σύμφωνα με τη συνήθη νομοθετική διαδικασία,

               Εκτιμώντας τα ακόλουθα:

               (1)
                     Οι σχέσεις μεταξύ της Ευρωπαϊκής Ένωσης και της Ουκρανίας εξακολουθούν να αναπτύσσονται εντός του πλαισίου της ευρωπαϊκής πολιτικής γειτονίας και της ανατολικής εταιρικής σχέσης. Συμφωνία σύνδεσης μεταξύ της Ένωσης και της Ουκρανίας, η οποία συμπεριλαμβάνει την Εκτενή και Ολοκληρωμένη Ζώνη Ελεύθερων Συναλλαγών (DCFTA), τέθηκε σε ισχύ την 1η Σεπτεμβρίου 2017.

               (2)
                     Από την άνοιξη του 2014, η Ουκρανία έχει ξεκινήσει ένα φιλόδοξο πρόγραμμα μεταρρυθμίσεων με στόχο τη σταθεροποίηση της οικονομίας και τη βελτίωση των συνθηκών διαβίωσης των πολιτών της. Η Ουκρανία και η Ένωση καθόρισαν από κοινού ένα πρόγραμμα μεταρρυθμίσεων (την Ατζέντα Σύνδεσης, η οποία επικαιροποιήθηκε τελευταία τον Μάρτιο του 2015). Η καταπολέμηση της διαφθοράς, καθώς και η μεταρρύθμιση του εκλογικού συστήματος και οι δικαστικές μεταρρυθμίσεις είναι μεταξύ των πρώτων προτεραιοτήτων της προαναφερόμενης Ατζέντας.

               (3)
                     Πέρα από πολιτική στήριξη, η Ένωση παρείχε πακέτο χρηματοδοτικής στήριξης ύψους 11 δισ. EUR τον Μάρτιο του 2014 για τη στήριξη της οικονομικής σταθεροποίησης και την υλοποίηση των μεταρρυθμίσεων στην Ουκρανία, καθώς και μακροοικονομική χρηματοδοτική συνδρομή ύψους 1,6 δισ., σύμφωνα με την απόφαση 2002/639/EΚ
                  7
               , την απόφαση αριθ. 646/2010/ΕΕ του Ευρωπαϊκού Κοινοβουλίου και του Συμβουλίου
                  8
                και σύμφωνα με την απόφαση του Συμβουλίου 2014/215/ΕΕ
                  9
               . Λαμβανομένων υπόψη των ουσιαστικών αναγκών εξωτερικής χρηματοδότησης της Ουκρανίας, επιπλέον μακροοικονομική χρηματοδοτική συνδρομή ύψους 1,8 δισ. EUR διατέθηκε στη χώρα τον Απρίλιο του 2015 σύμφωνα με την απόφαση (ΕΕ) 2015/601 του Ευρωπαϊκού Κοινοβουλίου και του Συμβουλίου
                  10
               .

               (4)
                     Από τον Μάιο του 2014, η Ουκρανία έλαβε μακροοικονομική χρηματοδοτική συνδρομή ύψους 2,81 δισ. EUR από την Ένωση, συμπεριλαμβανομένων 1,2 δισ. EUR από τα 1,8 δισ. EUR που είναι διαθέσιμα δυνάμει της απόφασης (ΕΕ) 2015/601 του Ευρωπαϊκού Κοινοβουλίου και του Συμβουλίου. Η τρίτη και τελευταία δόση των 600 εκατ. EUR μακροοικονομικής χρηματοδοτικής συνδρομής βάσει της απόφασης (ΕΕ) 2015/601 ακυρώθηκε στις 18 Ιανουαρίου 2018 λόγω της μη συμμόρφωσης της Ουκρανίας με το πρόγραμμα διαρθρωτικών μεταρρυθμίσεων που συνδέονται με την εν λόγω δόση.

               (5)
                     Στις 11 Μαρτίου 2015, το Διεθνές Νομισματικό Ταμείο ενέκρινε τετραετές πρόγραμμα Διευρυμένης Χρηματοδοτικής Διευκόλυνσης για την Ουκρανία ύψους, περίπου, 17,5 δισ. USD για τη στήριξη της οικονομικής προσαρμογής και του προγράμματος μεταρρυθμίσεων της χώρας, εκ των οποίων 8,5 δισ. USD εκταμιεύθηκαν μεταξύ 2015-2017. Η χρηματοδοτική συνδρομή του ΔΝΤ συμπληρώθηκε από ουσιαστική στήριξη από σειρά διμερών εταίρων (συμπεριλαμβανομένης της Ένωσης και των κρατών μελών της, καθώς και των ΗΠΑ, της Ιαπωνίας και του Καναδά). Άλλοι διεθνείς χρηματοπιστωτικοί οργανισμοί, όπως η Παγκόσμια Τράπεζα, η  Ευρωπαϊκή Τράπεζα για την Ανασυγκρότηση και την Ανάπτυξη (ΕΤΑΑ) και η Ευρωπαϊκή Τράπεζα Επενδύσεων (ΕΤΕπ), έχουν επίσης αυξήσει σημαντικά τις δραστηριότητές τους με σκοπό τη στήριξη της οικονομικής μετάβασης της Ουκρανίας.

               (6)
                     Ύστερα από την πραγματοποίηση τεχνικής αποστολής τον Νοέμβριο του 2017, το ΔΝΤ επανεξέτασε τις εκτιμήσεις του όσον αφορά τις ανάγκες εξωτερικής χρηματοδότησης της Ουκρανίας, εντοπίζοντας πρόσθετο κενό ύψους 4,5 δισ. USD για το 2018 και το 2019. Οι εν λόγω ανάγκες χρηματοδότησης υπερβαίνουν τους πόρους που έχουν δεσμευθεί μέχρι στιγμής από την διεθνή κοινότητα, η οποία περιλαμβάνει την μακροοικονομική χρηματοδοτική συνδρομή της Ένωσης σύμφωνα με την απόφαση 2002/639/ΕΚ του Συμβουλίου, την απόφαση αριθ. 646/2010/ΕΕ του Ευρωπαϊκού Κοινοβουλίου και του Συμβουλίου, την απόφαση 2014/215/ΕΕ του Συμβουλίου και την απόφαση (ΕΕ) 2015/601 του Ευρωπαϊκού Κοινοβουλίου και του Συμβουλίου.

               (7)
                     Τον Νοέμβριο του 2017, λαμβάνοντας υπόψη τη δυσχερή οικονομική και δημοσιονομική κατάσταση που η Ουκρανία συνεχίζει να αντιμετωπίζει, οι αρχές ζήτησαν συμπληρωματική μακροοικονομική χρηματοδοτική συνδρομή από την Ένωση.

               (8)
                     Κατά το Συμβούλιο Σύνδεσης ΕΕ-Ουκρανίας που πραγματοποιήθηκε στις 8 Δεκεμβρίου 2017, η Ένωση επαναβεβαίωσε τη στήριξή της στις σημαντικές μεταρρυθμιστικές προσπάθειες της Ουκρανίας, καθώς και την παροχή οικονομικής στήριξης που συνδέεται με απτή πρόοδο ως προς τις μεταρρυθμίσεις.

               (9)
                     Δεδομένου ότι η Ουκρανία είναι χώρα που καλύπτεται από την Ευρωπαϊκή Πολιτική Γειτονίας, θα πρέπει να θεωρείται επιλέξιμη για να λάβει μακροοικονομική χρηματοδοτική συνδρομή από την Ένωση.

               (10)
                     Η μακροοικονομική χρηματοδοτική συνδρομή της Ένωσης θα πρέπει να συνιστά έκτακτο χρηματοδοτικό μέσο μη δεσμευτικής και μη προσδιορισμένης στήριξης του ισοζυγίου πληρωμών, το οποίο αποσκοπεί στην αντιμετώπιση των άμεσων αναγκών εξωτερικής χρηματοδότησης του δικαιούχου και θα πρέπει να στηρίζει την εφαρμογή προγράμματος πολιτικής που περιέχει ισχυρά μέτρα άμεσης προσαρμογής και διαρθρωτικών μεταρρυθμίσεων που έχουν σχεδιαστεί για τη βελτίωση της θέσης του ισοζυγίου πληρωμών βραχυπρόθεσμα.

               (11)
                     Δεδομένου ότι εξακολουθεί να υπάρχει σημαντικό υπολειπόμενο κενό εξωτερικής χρηματοδότησης στο ισοζύγιο πληρωμών της Ουκρανίας, υψηλότερο από τους πόρους που χορηγούν το ΔΝΤ και άλλοι πολυμερείς οργανισμοί, η μακροοικονομική χρηματοδοτική συνδρομή της Ένωσης προς την Ουκρανία, υπό τις τρέχουσες έκτακτες περιστάσεις, θεωρείται κατάλληλη απόκριση στο αίτημα της Ουκρανίας για στήριξη της οικονομικής σταθεροποίησής της σε συνδυασμό με το πρόγραμμα του ΔΝΤ. Η χορήγηση ενωσιακής μακροοικονομικής χρηματοδοτικής συνδρομής θα στηρίξει το πρόγραμμα οικονομικής σταθεροποίησης και διαρθρωτικών μεταρρυθμίσεων της Ουκρανίας, συμπληρώνοντας τους πόρους που διατίθενται βάσει συμφωνίας χρηματοδότησης με το ΔΝΤ.

               (12)
                     Η μακροοικονομική χρηματοδοτική συνδρομή της Ένωσης θα πρέπει να αποσκοπεί στην αποκατάσταση μιας βιώσιμης θέσης εξωτερικής χρηματοδότησης για την Ουκρανία και, ως εκ τούτου, στη στήριξη της οικονομικής και κοινωνικής ανάπτυξής της.

               (13)
                     Ο προσδιορισμός του ποσού της μακροοικονομικής χρηματοδοτικής συνδρομής της Ένωσης βασίζεται σε μια ολοκληρωμένη ποσοτική εκτίμηση των υπολειπόμενων εξωτερικών χρηματοδοτικών αναγκών της Ουκρανίας και λαμβάνει υπόψη την ικανότητά της για αυτοχρηματοδότηση μέσω ιδίων πόρων και ιδίως μέσω των συναλλαγματικών αποθεμάτων που διαθέτει. Η μακροοικονομική χρηματοδοτική συνδρομή της Ένωσης θα πρέπει να συμπληρώνει τα προγράμματα και τους πόρους που χορηγούν το ΔΝΤ και η Παγκόσμια Τράπεζα. Κατά τον καθορισμό του ποσού της συνδρομής λαμβάνονται επίσης υπόψη οι αναμενόμενες χρηματοδοτικές συνεισφορές διμερών και πολυμερών χορηγών και η ανάγκη να διασφαλιστεί δίκαιη κατανομή των βαρών μεταξύ της Ένωσης και των άλλων χορηγών, καθώς και η προϋπάρχουσα διάθεση εκ μέρους της Ένωσης άλλων μέσων εξωτερικής χρηματοδότησης στην Ουκρανία και η προστιθέμενη αξία της συνολικής συμμετοχής της Ένωσης.

               (14)
                     Η Επιτροπή θα πρέπει να μεριμνήσει ώστε η μακροοικονομική χρηματοδοτική συνδρομή της Ένωσης να συμπλέει νομικά και ουσιαστικά με τις βασικές αρχές, τους στόχους και τα μέτρα που λαμβάνονται στους διάφορους τομείς της εξωτερικής δράσης και τις άλλες συναφείς πολιτικές της Ένωσης.

               (15)
                     Η μακροοικονομική χρηματοδοτική συνδρομή της Ένωσης θα πρέπει να στηρίξει την εξωτερική πολιτική της έναντι της Ουκρανίας. Οι υπηρεσίες της Επιτροπής και η Ευρωπαϊκή Υπηρεσία Εξωτερικής Δράσης θα πρέπει να συνεργάζονται στενά σε όλη τη διάρκεια της μακροοικονομικής χρηματοδοτικής συνδρομής για τον συντονισμό και την εξασφάλιση της συνοχής της εξωτερικής πολιτικής της Ένωσης.

               (16)
                     Η μακροοικονομική χρηματοδοτική συνδρομή της Ένωσης θα πρέπει να στηρίζει την προσήλωση της Ουκρανίας στις κοινές αξίες, στις οποίες περιλαμβάνονται η δημοκρατία, το κράτος δικαίου, η χρηστή διακυβέρνηση, ο σεβασμός των ανθρωπίνων δικαιωμάτων, η βιώσιμη ανάπτυξη και η μείωση της φτώχειας, καθώς και η προσήλωσή της στις αρχές του ελεύθερου, βάσει κανόνων και υπό δίκαιους όρους, εμπορίου.

               (17)
                     Προϋπόθεση για τη χορήγηση της μακροοικονομικής χρηματοδοτικής συνδρομής της Ένωσης θα πρέπει να είναι ο σεβασμός εκ μέρους της Ουκρανίας των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρώπινων δικαιωμάτων. Επιπλέον, οι ειδικοί στόχοι της μακροοικονομικής χρηματοδοτικής συνδρομής της Ένωσης θα πρέπει να αφορούν την ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημοσίων οικονομικών στην Ουκρανία και να προωθούν τις διαρθρωτικές μεταρρυθμίσεις που σκοπό έχουν να στηρίξουν τη βιώσιμη και χωρίς αποκλεισμούς ανάπτυξη, τη δημιουργία θέσεων εργασίας και τη δημοσιονομική εξυγίανση. Τόσο η εκπλήρωση των προϋποθέσεων όσο και η επίτευξη των στόχων αυτών θα πρέπει να παρακολουθούνται τακτικά από την Επιτροπή και την Ευρωπαϊκή Υπηρεσία Εξωτερικής Δράσης.

               (18)
                     Για να διασφαλιστεί η αποτελεσματική προστασία των οικονομικών συμφερόντων της Ένωσης που συνδέονται με τη μακροοικονομική χρηματοδοτική συνδρομή της, η Ουκρανία θα πρέπει να λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και άλλων παρατυπιών που συνδέονται με τη συνδρομή. Επιπλέον, θα πρέπει να προβλεφθεί ότι η Επιτροπή θα διενεργεί ελέγχους ενώ το Ελεγκτικό Συνέδριο θα διενεργεί λογιστικούς ελέγχους.

               (19)
                     Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες του Ευρωπαϊκού Κοινοβουλίου και του Συμβουλίου ως αρμόδιας για τον προϋπολογισμό αρχής.

               (20)
                     Τα ποσά που απαιτούνται για την παροχή της μακροοικονομικής χρηματοδοτικής συνδρομής θα πρέπει να είναι σύμφωνα με τις πιστώσεις του προϋπολογισμού που προβλέπονται στο πολυετές δημοσιονομικό πλαίσιο.

               (21)
                     Η μακροοικονομική χρηματοδοτική συνδρομή της Ένωσης θα πρέπει να τελεί υπό τη διαχείριση της Επιτροπής. Για να εξασφαλιστεί η δυνατότητα του Ευρωπαϊκού Κοινοβουλίου και του Συμβουλίου να παρακολουθούν την εφαρμογή της παρούσας απόφασης, η Επιτροπή θα πρέπει να τα ενημερώνει τακτικά για τις εξελίξεις που αφορούν τη συνδρομή και να τους παρέχει τα σχετικά έγγραφα.

               (22)
                     Προκειμένου να διασφαλιστούν ενιαίοι όροι για την εφαρμογή της παρούσας απόφασης, θα πρέπει να ανατεθούν εκτελεστικές εξουσίες στην Επιτροπή. Οι εν λόγω εξουσίες θα πρέπει να ασκούνται σύμφωνα με τον κανονισμό (ΕΕ) 182/2011 του Ευρωπαϊκού Κοινοβουλίου και του Συμβουλίου
                  11
               .

               (23)
                     Η μακροοικονομική χρηματοδοτική συνδρομή της Ένωσης θα πρέπει να υπόκειται σε όρους οικονομικής πολιτικής που θα καθοριστούν σε Μνημόνιο Συνεννόησης. Προκειμένου να εξασφαλιστούν ενιαίες προϋποθέσεις για την εκτέλεση και για λόγους αποτελεσματικότητας, θα πρέπει να ανατεθεί στην Επιτροπή η εξουσία να διαπραγματευτεί τους εν λόγω όρους με τις αρχές της Ουκρανίας υπό την εποπτεία της επιτροπής των αντιπροσώπων των κρατών μελών δυνάμει του κανονισμού (ΕΕ) αριθ. 182/2011. Δυνάμει του εν λόγω κανονισμού, η συμβουλευτική διαδικασία θα πρέπει κατά γενικό κανόνα να εφαρμόζεται σε όλες τις περιπτώσεις εκτός από αυτές που προβλέπονται στον εν λόγω κανονισμό. Λαμβανομένων υπόψη των δυνητικά σημαντικών επιπτώσεων συνδρομής άνω των 90 εκατ. EUR, είναι σκόπιμο να χρησιμοποιηθεί η διαδικασία εξέτασης για πράξεις που υπερβαίνουν το εν λόγω κατώτατο όριο. Λαμβάνοντας υπόψη το ποσό της μακροοικονομικής χρηματοδοτικής συνδρομής της Ένωσης προς την Ουκρανία, η διαδικασία εξέτασης θα πρέπει να εφαρμόζεται για την έγκριση του Μνημονίου Συνεννόησης και για οποιαδήποτε μείωση, αναστολή ή ακύρωση της συνδρομής,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Η Ένωση χορηγεί μακροοικονομική χρηματοδοτική συνδρομή ανώτατου ποσού 1 εκατ. EUR στην Ουκρανία («μακροοικονομική χρηματοδοτική συνδρομή της Ένωσης»), με σκοπό τη στήριξη της οικονομικής σταθεροποίησης και ενός ουσιαστικού προγράμματος μεταρρυθμίσεων στην Ουκρανία. Η χρηματοδοτική συνδρομή συμβάλλει στην κάλυψη των αναγκών που σχετίζονται με το ισοζύγιο πληρωμών της Ουκρανίας, όπως αυτές προσδιορίζονται στο πρόγραμμα του ΔΝΤ.

               2.Το συνολικό ποσό της μακροοικονομικής χρηματοδοτικής συνδρομής της Ένωσης χορηγείται στην Ουκρανία υπό μορφή δανείων. Η Επιτροπή εξουσιοδοτείται να δανειστεί εξ ονόματος της Ένωσης τα αναγκαία κεφάλαια από τις κεφαλαιαγορές ή από χρηματοπιστωτικούς οργανισμούς και να τα δανείσει στη συνέχεια στην Ουκρανία. Τα δάνεια έχουν μέγιστη μέση διάρκεια 15 ετών.

               3.Η Επιτροπή διαχειρίζεται την αποδέσμευση της μακροοικονομικής χρηματοδοτικής συνδρομής της Ένωσης κατά τρόπο συνεπή προς τις συμφωνίες ή τις συνεννοήσεις μεταξύ του Διεθνούς Νομισματικού Ταμείου (ΔΝΤ) και της Ουκρανίας και προς τις βασικές αξίες και τους στόχους των οικονομικών μεταρρυθμίσεων που ορίζονται στη Συμφωνία Σύνδεσης ΕΕ - Ουκρανίας, συμπεριλαμβανομένης της DCFTA, που συμφωνήθηκε στο πλαίσιο της Ευρωπαϊκής Πολιτικής Γειτονίας (ΕΠΓ).

               Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο για τις εξελίξεις που αφορούν τη μακροοικονομική χρηματοδοτική συνδρομή της Ένωσης, συμπεριλαμβανομένων των σχετικών εκταμιεύσεων και διαβιβάζει τα σχετικά έγγραφα στα εν λόγω όργανα εγκαίρως.

               4.Η μακροοικονομική χρηματοδοτική συνδρομή της Ένωσης διατίθεται για περίοδο δυόμισι ετών, αρχής γενομένης από την πρώτη ημέρα μετά την έναρξη ισχύος του Μνημονίου Συνεννόησης που αναφέρεται στο άρθρο 3 παράγραφος 1.

               5.Εάν οι ανάγκες χρηματοδότησης της Ουκρανίας μειωθούν σημαντικά κατά την περίοδο εκταμίευσης της μακροοικονομικής χρηματοδοτικής συνδρομής της Ένωσης, σε σύγκριση με τις αρχικές προβλέψεις, η Επιτροπή, ενεργώντας σύμφωνα με τη διαδικασία εξέτασης στην οποία παραπέμπει το άρθρο 7 παράγραφος 2, μειώνει το ποσό της συνδρομής ή την αναστέλλει ή την ακυρώνει.

               Άρθρο 2

               1.Προϋπόθεση για τη χορήγηση της μακροοικονομικής χρηματοδοτικής συνδρομής της Ένωσης είναι ο σεβασμός εκ μέρους της Ουκρανίας των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρώπινων δικαιωμάτων.

               2.Η Επιτροπή και η Ευρωπαϊκή Υπηρεσία Εξωτερικής Δράσης παρακολουθούν την τήρηση αυτής της προϋπόθεσης καθ’ όλη τη διάρκεια ισχύος της μακροοικονομικής χρηματοδοτικής συνδρομής της Ένωσης.

               3.Οι παράγραφοι 1 και 2 του παρόντος άρθρου εφαρμόζονται σύμφωνα με την απόφαση 2010/427/ΕΕ του Συμβουλίου
                  12
               .

               Άρθρο 3

               1.Η Επιτροπή, σύμφωνα με τη διαδικασία εξέτασης που αναφέρεται στο άρθρο 7 παράγραφος 2, συμφωνεί με τις αρχές της Ουκρανίας σχετικά με σαφώς καθορισμένους όρους οικονομικής πολιτικής και χρηματοδοτικούς όρους, εστιάζοντας ιδιαίτερα στις διαρθρωτικές μεταρρυθμίσεις και την εξυγίανση των δημόσιων οικονομικών από τις οποίες εξαρτάται η μακροοικονομική χρηματοδοτική συνδρομή της Ένωσης, που καθορίζονται σε Μνημόνιο Συνεννόησης («Μνημόνιο Συνεννόησης») το οποίο περιλαμβάνει χρονοδιάγραμμα για την εκπλήρωση των εν λόγω όρων. Οι όροι οικονομικής πολιτικής και οι χρηματοδοτικοί όροι που καθορίζονται στο Μνημόνιο Συνεννόησης είναι συνεπείς με τις συμφωνίες ή τα μνημόνια που αναφέρονται στο άρθρο 1 παράγραφος 3, συμπεριλαμβανομένων των προγραμμάτων μακροοικονομικής προσαρμογής και διαρθρωτικών μεταρρυθμίσεων που εφαρμόζει η Ουκρανία με τη στήριξη του ΔΝΤ.

               2.Οι όροι που αναφέρονται στην παράγραφο 1 αποσκοπούν, ειδικότερα, στην ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημόσιων οικονομικών στην Ουκρανία, συμπεριλαμβανομένης της χρήσης της μακροοικονομικής χρηματοδοτικής συνδρομής της Ένωσης. Κατά τον σχεδιασμό των μέτρων πολιτικής λαμβάνονται επίσης δεόντως υπόψη η πρόοδος όσον αφορά το αμοιβαίο άνοιγμα των αγορών, η ανάπτυξη θεμιτών εμπορικών συναλλαγών βάσει κανόνων και άλλες προτεραιότητες στο πλαίσιο της εξωτερικής πολιτικής της Ένωσης. Η Επιτροπή παρακολουθεί τακτικά την πρόοδο στην επίτευξη των στόχων αυτών.

               3.Οι λεπτομερείς χρηματοδοτικοί όροι της μακροοικονομικής χρηματοδοτικής συνδρομής της Ένωσης καθορίζονται σε μια δανειακή σύμβαση που πρόκειται να συναφθεί μεταξύ της Επιτροπής και των αρχών της Ουκρανίας.

               4.Η Επιτροπή επαληθεύει, σε τακτικά διαστήματα, ότι οι όροι που αναφέρονται στο άρθρο 4 παράγραφος 3, εξακολουθούν να τηρούνται, συμπεριλαμβανομένου και του κατά πόσον οι οικονομικές πολιτικές της Ουκρανίας συνάδουν με τους στόχους της μακροοικονομικής χρηματοδοτικής συνδρομής της Ένωσης. Στο πλαίσιο αυτό, η Επιτροπή συνεργάζεται στενά με το ΔΝΤ και την Παγκόσμια Τράπεζα και, εφόσον είναι αναγκαίο, με το Ευρωπαϊκό Κοινοβούλιο και το Συμβούλιο.

               Άρθρο 4

               1.Με την επιφύλαξη των όρων που αναφέρονται στην παράγραφο 3, η μακροοικονομική χρηματοδοτική συνδρομή της Ένωσης διατίθεται από την Επιτροπή με τη μορφή δανείου σε δύο δόσεις. Το ύψος κάθε δόσης καθορίζεται στο Μνημόνιο Συνεννόησης που αναφέρεται στο άρθρο 3.

               2.Τα ποσά της μακροοικονομικής χρηματοδοτικής συνδρομής της Ένωσης διατίθενται, όποτε απαιτείται, σύμφωνα με τον κανονισμό (ΕΚ, Ευρατόμ) αριθ. 480/2009 του Συμβουλίου
                  13
               .

               3.Η απόφαση της Επιτροπής για την αποδέσμευση των δόσεων εξαρτάται από την εκπλήρωση όλων των ακόλουθων όρων:

               α)την προϋπόθεση που ορίζεται στο άρθρο 2,

               β)τις συνεχείς ικανοποιητικές επιδόσεις ως προς την εφαρμογή προγράμματος πολιτικής που περιλαμβάνει μέτρα ισχυρής προσαρμογής και διαρθρωτικών μεταρρυθμίσεων τα οποία στηρίζονται από μη προληπτική πιστωτική συμφωνία του ΔΝΤ· και

               γ)την ικανοποιητική εφαρμογή των όρων οικονομικής πολιτικής και των χρηματοδοτικών όρων που συμφωνούνται στο Μνημόνιο Συνεννόησης.

               Η εκταμίευση της δεύτερης δόσης πραγματοποιείται, καταρχήν, το νωρίτερο τρεις μήνες μετά την εκταμίευση της πρώτης δόσης.

               4.Σε περίπτωση που διαπιστώσει ότι δεν τηρούνται οι όροι που προβλέπονται στην παράγραφο 3, η Επιτροπή αναστέλλει προσωρινά ή ακυρώνει την εκταμίευση της μακροοικονομικής χρηματοδοτικής συνδρομής της Ένωσης. Σε τέτοιες περιπτώσεις, η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με τους λόγους της εν λόγω αναστολής ή ακύρωσης.

               5.Η μακροοικονομική χρηματοδοτική συνδρομή της Ένωσης εκταμιεύεται στην Εθνική Τράπεζα της Ουκρανίας. Με την επιφύλαξη των όρων που πρόκειται να συμφωνηθούν στο Μνημόνιο Συνεννόησης, περιλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, τα ενωσιακά κονδύλια μπορεί να έχουν ως τελικό αποδέκτη το Υπουργείο Οικονομικών της Ουκρανίας.

               Άρθρο 5

               1.Οι δανειοληπτικές και δανειοδοτικές πράξεις που σχετίζονται με τη μακροοικονομική χρηματοδοτική συνδρομή της Ένωσης διενεργούνται σε EUR με την ίδια τοκοφόρο ημερομηνία και δεν εμπλέκουν την Ένωση στη μεταβολή της διάρκειας, ούτε την εκθέτουν σε κινδύνους συναλλάγματος ή επιτοκίου ή σε οποιουσδήποτε άλλους εμπορικούς κινδύνους.

               2.Εφόσον το επιτρέπουν οι περιστάσεις και το ζητήσει η Ουκρανία, η Επιτροπή μπορεί να λάβει τα αναγκαία μέτρα για να διασφαλίσει την προσθήκη στους όρους και τις προϋποθέσεις του δανείου ρήτρας πρόωρης εξόφλησης και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.

               3.Όταν οι περιστάσεις επιτρέπουν βελτίωση του επιτοκίου του δανείου και εφόσον το ζητήσει η Ουκρανία, η Επιτροπή μπορεί να αποφασίσει την αναχρηματοδότηση του συνόλου ή μέρους των αρχικών δανειοληπτικών πράξεών της ή μπορεί να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής διενεργούνται σύμφωνα με τις παραγράφους 1 και 4 και δεν έχουν ως αποτέλεσμα την παράταση της διάρκειας των οικείων δανειοληπτικών πράξεων ή την αύξηση του οφειλόμενου κεφαλαίου κατά την ημερομηνία διεξαγωγής των πράξεων αναχρηματοδότησης ή αναπροσαρμογής.

               4.Το σύνολο των εξόδων της Ένωσης που συνδέονται με τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνει την Ουκρανία.

               5.Η Επιτροπή ενημερώνει το Ευρωπαϊκό Κοινοβούλιο και το Συμβούλιο για τις εξελίξεις ως προς τις πράξεις που αναφέρονται στις παραγράφους 2 και 3.

               Άρθρο 6

               1.Η μακροοικονομική χρηματοδοτική συνδρομή της Ένωσης υλοποιείται σύμφωνα με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου
                  14
                και τον κατ’ εξουσιοδότηση κανονισμό (ΕΕ) αριθ. 1268/2012 της Επιτροπής
                  15
               .

               2.Η μακροοικονομική χρηματοδοτική συνδρομή της Ένωσης υλοποιείται υπό άμεση διαχείριση.

               3.Η δανειακή σύμβαση που αναφέρεται στο άρθρο 3 παράγραφος 3 περιλαμβάνει διατάξεις οι οποίες:

               α)διασφαλίζουν ότι η Ουκρανία ελέγχει τακτικά κατά πόσο η χρηματοδότηση που χορηγείται από τον προϋπολογισμό της Ένωσης χρησιμοποιείται ορθά, λαμβάνει τα αναγκαία μέτρα για την πρόληψη παρατυπιών και απάτης και, εάν είναι απαραίτητο, κινεί νομική διαδικασία για την ανάκτηση τυχόν αχρεωστήτως καταβληθέντων ποσών που χορηγήθηκαν βάσει της παρούσας απόφασης·

               β)διασφαλίζουν την προστασία των οικονομικών συμφερόντων της Ένωσης, προβλέποντας ιδίως ειδικά μέτρα για την πρόληψη και την καταπολέμηση της απάτης, της διαφθοράς και κάθε άλλης παρατυπίας που επηρεάζει τη μακροοικονομική χρηματοδοτική συνδρομή της Ένωσης, σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου
                  16
               , τον κανονισμό (ΕΚ, Ευρατόμ) αριθ. 2185/96 του Συμβουλίου
                  17
                και τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου
                  18
               ·

               γ)εξουσιοδοτούν ρητά την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης, ή τους εκπροσώπους της, να διενεργούν ελέγχους, συμπεριλαμβανομένων επιτόπιων ελέγχων και επιθεωρήσεων·

               δ)εξουσιοδοτούν ρητά την Επιτροπή και το Ελεγκτικό Συνέδριο να διενεργούν δημοσιονομικούς ελέγχους πριν και μετά από την περίοδο διαθεσιμότητας της μακροοικονομικής χρηματοδοτικής συνδρομής της Ένωσης, συμπεριλαμβανομένων ελέγχων εγγράφων και επιτόπιων ελέγχων, όπως οι επιχειρησιακές αξιολογήσεις·

               ε)διασφαλίζουν ότι η Ένωση δικαιούται πρόωρη αποπληρωμή του δανείου, εάν διαπιστωθεί ότι, σε σχέση με τη διαχείριση της μακροοικονομικής χρηματοδοτικής συνδρομής της Ένωσης, η Ουκρανία έχει εμπλακεί σε οποιαδήποτε πράξη απάτης ή διαφθοράς ή σε κάθε άλλη παράνομη δραστηριότητα σε βάρος των οικονομικών συμφερόντων της Ένωσης.

               4.Πριν από την υλοποίηση της μακροοικονομικής χρηματοδοτικής συνδρομής της Ένωσης, η Επιτροπή αξιολογεί, μέσω επιχειρησιακής αξιολόγησης, την ορθότητα των δημοσιονομικών ρυθμίσεων, των διοικητικών διαδικασιών και των μηχανισμών εσωτερικού και εξωτερικού ελέγχου της Ουκρανίας που σχετίζονται με τη συνδρομή.

               Άρθρο 7

               1.Η Επιτροπή επικουρείται από επιτροπή. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.

               2.Οσάκις γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.

               Άρθρο 8

               1.Η Επιτροπή υποβάλλει, έως τις 30 Ιουνίου κάθε έτους, έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας απόφασης κατά το προηγούμενο έτος, η οποία περιλαμβάνει αξιολόγηση αυτής της εφαρμογής. Στην έκθεση:

               α)εξετάζει την πρόοδο που σημειώθηκε κατά την εφαρμογή της μακροοικονομικής χρηματοδοτικής συνδρομής της Ένωσης·

               β)αξιολογεί την οικονομική κατάσταση και τις προοπτικές της Ουκρανίας, καθώς και την πρόοδο στην εφαρμογή των μέτρων πολιτικής που αναφέρονται στο άρθρο 3 παράγραφος 1·

               γ)παρουσιάζει τη σχέση μεταξύ των όρων οικονομικής πολιτικής που καθορίζονται στο Μνημόνιο Συνεννόησης, των τρεχουσών οικονομικών και δημοσιονομικών επιδόσεων της Ουκρανίας και των αποφάσεων της Επιτροπής να αποδεσμεύσει τις δόσεις της μακροοικονομικής χρηματοδοτικής συνδρομής της Ένωσης.

               2.Το αργότερο δύο έτη μετά τη λήξη της περιόδου διαθεσιμότητας που αναφέρεται στο άρθρο 1 παράγραφος 4, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση εκ των υστέρων αξιολόγησης όσον αφορά τα αποτελέσματα και την αποτελεσματικότητα της περατωθείσας μακροοικονομικής χρηματοδοτικής συνδρομής της Ένωσης καθώς και τον βαθμό στον οποίο συνέβαλαν στην επίτευξη των σκοπών της συνδρομής.

               Άρθρο 9

               Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο

                        Για το Συμβούλιο

                  Ο Πρόεδρος

                        Ο Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.
                     ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.
                     Τίτλος της πρότασης/πρωτοβουλίας

               Μακροοικονομική χρηματοδοτική συνδρομή στην Ουκρανία

               1.2.
                     Σχετικός(οί) τομέας(είς)πολιτικής που αφορά(ούν) τη δομή ΔΒΔ/ΠΒΔ
                  19

               Τομέας πολιτικής:
                     Τίτλος 01 – Οικονομικές και χρηματοδοτικές υποθέσεις

               Δραστηριότητα:
                     03 — Διεθνείς οικονομικές και χρηματοδοτικές υποθέσεις

               1.3.
                     Χαρακτήρας της πρότασης/πρωτοβουλίας

               X Η πρόταση/πρωτοβουλία αφορά νέα δράση

               1.4.
                     Στόχοι

               1.4.1.
                     Ο (Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(-ους) αφορά η πρόταση/ πρωτοβουλία

               «Νέα ώθηση στην απασχόληση, την ανάπτυξη και τις επενδύσεις: προώθηση της ευημερίας πέραν των συνόρων της ΕΕ»

               Οι σχετικές δραστηριότητες της ΓΔ ECFIN είναι οι ακόλουθες:

               α)Στήριξη της μακροοικονομικής σταθερότητας και προώθηση των μεταρρυθμίσεων που ενισχύουν την ανάπτυξη εκτός της ΕΕ, μεταξύ άλλων μέσω τακτικού οικονομικού διαλόγου με τους βασικούς εταίρους και με τη χορήγηση μακροοικονομικής χρηματοδοτικής συνδρομής· και

               β)Στήριξη της διαδικασίας διεύρυνσης, της εφαρμογής της πολιτικής γειτονίας της ΕΕ και των προτεραιοτήτων της ΕΕ σε τρίτες χώρες μέσω της διενέργειας οικονομικής ανάλυσης και της παροχής εκτιμήσεων πολιτικής και συμβουλών.

               1.4.2.
                     Ειδικός/-οί στόχος/-οι και δραστηριότητα/-ες ΔΒΔ/ΠΒΔ

               Ειδικός στόχος: «Προώθηση της ευημερίας πέραν των συνόρων της ΕΕ»

               Σχετική (ές) δραστηριότητα(ες) ΔΒΔ/ΠΒΔ Διεθνείς οικονομικές και χρηματοδοτικές υποθέσεις.

               1.4.3.
                     Αναμενόμενο/-α αποτέλεσμα/-τα και επιπτώσεις

               Η προτεινόμενη συνδρομή συνίσταται σε δάνειο της ΕΕ ανώτατου ποσού 1 δισ. EUR προς την Ουκρανία, με σκοπό τη συμβολή στην εδραίωση μιας περισσότερο διατηρήσιμης κατάστασης του ισοζυγίου πληρωμών. Η συνδρομή, η οποία θα εκταμιευτεί σε δύο δόσεις, αναμένεται ότι θα βοηθήσει τη χώρα να εξέλθει από τη δυσχερή οικονομική κατάσταση και την κατάσταση του ισοζυγίου πληρωμών που αντιμετωπίζει. Επίσης, θα προωθήσει διαρθρωτικές μεταρρυθμίσεις που αποσκοπούν στην αύξηση της βιώσιμης οικονομικής ανάπτυξης και τη βελτίωση της διαχείρισης των δημόσιων οικονομικών.

               1.4.4.
                     Δείκτες αποτελεσμάτων και επιπτώσεων

               Οι αρχές θα πρέπει να υποβάλλουν αναφορά σε τακτική βάση προς τις υπηρεσίες της Επιτροπής σχετικά με ένα σύνολο δεικτών, καθώς και διεξοδική έκθεση όσον αφορά τη συμμόρφωση με τους συμφωνηθέντες όρους πολιτικής πριν από την εκταμίευση όλων των δόσεων της συνδρομής.

               Μετά την επιχειρησιακή αξιολόγηση των χρηματοδοτικών κυκλωμάτων και των διοικητικών διαδικασιών που θα πραγματοποιηθεί στην Ουκρανία κατά την προετοιμασία της παρούσας πράξης, οι υπηρεσίες της Επιτροπής θα συνεχίσουν να παρακολουθούν τη διαχείριση των δημόσιων οικονομικών. Η Αντιπροσωπεία της ΕΕ στην Ουκρανία θα υποβάλλει επίσης τακτική αναφορά για θέματα συναφή με την παρακολούθηση της συνδρομής. Οι υπηρεσίες της Επιτροπής θα παραμείνουν σε στενή επαφή με το ΔΝΤ και την Παγκόσμια Τράπεζα προκειμένου να επωφεληθούν από την πείρα και τις δραστηριότητες που αναπτύσσουν οι οργανισμοί αυτοί στην Ουκρανία.

               Η πρόταση νομοθετικής απόφασης προβλέπει την υποβολή ετήσιας έκθεσης προς το Συμβούλιο και το Ευρωπαϊκό Κοινοβούλιο, η οποία θα περιλαμβάνει εκτίμηση της υλοποίησης της παρούσας πράξης. Θα διενεργηθεί ανεξάρτητη εκ των υστέρων αξιολόγηση εντός δύο ετών από τη λήξη της περιόδου εφαρμογής.

               1.5.
                     Αιτιολόγηση της πρότασης/πρωτοβουλίας

               1.5.1.
                     Βραχυπρόθεσμη ή μακροπρόθεσμη κάλυψη αναγκών

               Η εκταμίευση της συνδρομής θα εξαρτηθεί από την τήρηση της πολιτικής προϋπόθεσης και την ικανοποιητική εφαρμογή της συμφωνίας χρηματοδότησης μεταξύ της Ουκρανίας και του ΔΝΤ. Επιπλέον, η Επιτροπή και οι αρχές της Ουκρανίας θα συμφωνήσουν για ειδικούς όρους πολιτικής που θα απαριθμούνται σε ένα Μνημόνιο Συνεννόησης.

               1.5.2.
                     Προστιθέμενη αξία παρέμβασης της ΕΕ

               Βοηθώντας τη χώρα να ενισχύσει την ανθεκτικότητά της ως προς τις εξωτερικές της οικονομικές ανάγκες, η προτεινόμενη ΜΧΣ θα συμβάλει στην προώθηση της μακροοικονομικής σταθερότητας και των οικονομικών μεταρρυθμίσεων στη χώρα. Συμπληρώνοντας τους πόρους που χορηγούν οι διεθνείς χρηματοπιστωτικοί οργανισμοί, η ΕΕ και οι λοιποί χορηγοί, θα συμβάλλει στη συνολική αποτελεσματικότητα του πακέτου χρηματοδοτικής στήριξης που συμφωνήθηκε από τη διεθνή κοινότητα χορηγών την επομένη της κρίσης.

               Το προτεινόμενο πρόγραμμα θα συμβάλει επίσης στην ενίσχυση της προσήλωσης της κυβέρνησης στις μεταρρυθμίσεις. Το αποτέλεσμα αυτό θα επιτευχθεί, μεταξύ άλλων, με την επιβολή κατάλληλων όρων για την εκταμίευση της συνδρομής. Σε ευρύτερο πλαίσιο, το πρόγραμμα θα μεταδώσει στις άλλες χώρες της περιοχής το μήνυμα ότι η ΕΕ είναι έτοιμη να στηρίξει χώρες που εισέρχονται σε μια σαφή διαδικασία πολιτικών μεταρρυθμίσεων σε περιόδους οικονομικών δυσκολιών.

               1.5.3.
                     Διδάγματα που αποκομίστηκαν από ανάλογες εμπειρίες του παρελθόντος

               Από το 2004 έχουν διενεργηθεί συνολικά δεκαπέντε εκ των υστέρων αξιολογήσεις πράξεων μακροοικονομικής χρηματοδοτικής συνδρομής. Σύμφωνα με το συμπέρασμα των αξιολογήσεων αυτών, οι πράξεις ΜΧΣ συμβάλλουν όντως, αν και ενίοτε σε μέτριο βαθμό και με έμμεσο τρόπο, στη βελτίωση της εξωτερικής βιωσιμότητας, στη μακροοικονομική σταθερότητα και στην επίτευξη διαρθρωτικών μεταρρυθμίσεων στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετική επίδραση στο ισοζύγιο πληρωμών της δικαιούχου χώρας και συνέβαλαν στη χαλάρωση των δημοσιονομικών περιορισμών της. Οδήγησαν επίσης σε σχετική αύξηση της οικονομικής ανάπτυξης.

               Ανεξάρτητη αξιολόγηση που διενεργήθηκε το 2017 εξέτασε την προστιθέμενη αξία, τον αντίκτυπο, το σχεδιασμό και την υλοποίηση των δύο προηγούμενων πράξεων ΜΧΣ στην Ουκρανία (ΜΧΣ I και ΜΧΣ II για συνολικό ποσό ύψους 1,61 δισ. EUR που εκταμιεύθηκαν κατά την περίοδο 2014-2015) και έκρινε ότι είναι κατάλληλες, αποτελεσματικές και ότι εφαρμόστηκαν ουσιαστικά. Από τα κύρια συμπεράσματα της αξιολόγησης προκύπτει ότι η ΜΧΣ, εν μέρει λόγω της ταχύτητας με την οποία αναπτύχθηκε, είχε θετικό αντίκτυπο στην οικονομία της Ουκρανίας, βοηθώντας τη να σταθεροποιήσει την οικονομική της κατάσταση και να αποφύγει τη λήψη μέτρων που θα είχαν σοβαρές αρνητικές κοινωνικές επιπτώσεις (όπως περαιτέρω περικοπές των δημοσίων δαπανών). Συνέβαλε επίσης στη μεταρρυθμιστική προσπάθεια στη χώρα.

               1.5.4.
                     Συνοχή και ενδεχόμενη συνέργεια με άλλα συναφή μέσα

               Η ΕΕ είναι ένας από τους κυριότερους χρηματοδότες της Ουκρανίας, καθώς στηρίζει τις οικονομικές, διαρθρωτικές και θεσμικές μεταρρυθμίσεις της χώρας και την κοινωνία των πολιτών. Στόχος είναι να διατηρηθεί το τρέχον επίπεδο στήριξης ύψους έως 200 εκατ. EUR ετησίως υπό μορφή επιχορηγήσεων και για την περίοδο 2018-2020, υπό τον όρο ότι εξακολουθεί να σημειώνεται πρόοδος όσον αφορά τις μεταρρυθμίσεις. Εκτός από την παροχή στήριξης στις οικονομικές και κρατικές μεταρρυθμίσεις, η συνδρομή της ΕΕ θα έχει ως στόχο να διασφαλιστεί καλύτερη πρόσβαση στην εκπαίδευση, στην απασχόληση και στην υγειονομική περίθαλψη για τους πολίτες της Ουκρανίας, ιδίως για τα πιο ευάλωτα άτομα, συμπεριλαμβανομένων εκείνων που πλήττονται από τις συρράξεις στα ανατολικά της χώρας.

               Η καθοριστική προστιθέμενη αξία της ΜΧΣ σε σύγκριση με άλλα ενωσιακά μέσα θα είναι η δημιουργία ενός σταθερού μακροοικονομικού πλαισίου, συμπεριλαμβανομένης της προαγωγής διατηρήσιμου ισοζυγίου πληρωμών και διατηρήσιμης δημοσιονομικής κατάστασης, και ενός κατάλληλου πλαισίου για διαρθρωτικές μεταρρυθμίσεις. Η ΜΧΣ δεν έχει χαρακτήρα τακτικής χρηματοδοτικής συνδρομής. Η ΜΧΣ θα διακοπεί αμέσως μόλις αποκατασταθεί η βιωσιμότητα της κατάστασης εξωτερικής χρηματοδότησης της χώρας.

               Η ΜΧΣ θα είναι επίσης συμπληρωματική προς τις παρεμβάσεις των διεθνών χρηματοδοτικών οργανισμών, και ιδιαίτερα προς τα προγράμματα εξυγίανσης και μεταρρύθμισης που στηρίζονται από το ΔΝΤ και τα δάνεια αναπτυξιακής πολιτικής της Παγκόσμιας Τράπεζας.

               1.6.
                     Διάρκεια και δημοσιονομικές επιπτώσεις

               X Πρόταση/πρωτοβουλίαπεριορισμένης διάρκειας

               X
                     Ισχύς πρότασης/πρωτοβουλίας: 2,5 έτη από την έναρξη ισχύος του Μνημόνιο Συνεννόησης, μνεία του οποίου γίνεται στο άρθρο 1 παράγραφος 4 της απόφασης.

               X
                     Δημοσιονομικές επιπτώσεις από το 2018 έως το 2021

               1.7.
                     Προβλεπόμενος(-οι) τρόπος(-οι) διαχείρισης
                  20

               X  Κεντρική άμεση διαχείριση από την Επιτροπή

               2.
                     ΜΕΤΡΑ ΔΙΑΧΕΙΡΙΣΗΣ

               2.1.
                     Διατάξεις στον τομέα της παρακολούθησης και της υποβολής εκθέσεων

               Η συνδρομή είναι μακροοικονομικής φύσεως και έχει σχεδιαστεί έτσι ώστε να είναι συμβατή με το οικονομικό πρόγραμμα που στηρίζεται από το ΔΝΤ. Οι υπηρεσίες της Επιτροπής θα παρακολουθούν την πορεία της δράσης με βάση δείκτες προόδου όσον αφορά την εφαρμογή της συμφωνίας με το ΔΝΤ και των ειδικών μέτρων μεταρρύθμισης που θα συμφωνηθούν με τις αρχές της Ουκρανίας σε Μνημόνιο Συνεννόησης (βλ. επίσης σημείο 1.4.4).

               2.2.
                     Σύστημα διαχείρισης και ελέγχου

               2.2.1.
                     Κίνδυνοι που έχουν εντοπιστεί

               Υπάρχουν πιστωτικοί κίνδυνοι, κίνδυνοι πολιτικής και πολιτικοί κίνδυνοι που συνδέονται με την προτεινόμενη πράξη ΜΧΣ.

               Υπάρχει κίνδυνος η μακροοικονομική χρηματοδοτική συνδρομή να χρησιμοποιηθεί παρατύπως. Καθώς η ΜΧΣ δεν προορίζεται για συγκεκριμένες δαπάνες που θα πραγματοποιηθούν από την Ουκρανία (σε αντίθεση με τη χρηματοδότηση έργων, για παράδειγμα), ο κίνδυνος αυτός συνδέεται με παράγοντες όπως η γενική ποιότητα των συστημάτων διαχείρισης στην Εθνική Τράπεζα της Ουκρανίας και στο Υπουργείο Οικονομικών, οι διοικητικές διαδικασίες, οι λειτουργίες ελέγχου και επιτήρησης, η ασφάλεια των συστημάτων ΤΠ και η καταλληλότητα των ικανοτήτων εσωτερικού και εξωτερικού ελέγχου.

               Ένας δεύτερος κίνδυνος απορρέει από την πιθανότητα η Ουκρανία να μην εξοφλήσει τις χρηματοοικονομικές της υποχρεώσεις έναντι της ΕΕ από τα δάνεια της προτεινόμενης ΜΧΣ (κίνδυνος αθέτησης ή πιστωτικός κίνδυνος), κάτι το οποίο θα μπορούσε να προκληθεί, για παράδειγμα, λόγω σημαντικής επιπρόσθετης επιδείνωσης της κατάστασης του ισοζυγίου πληρωμών και της δημοσιονομικής κατάστασης της χώρας.

               Ένας ακόμη κίνδυνος που σχετίζεται με την εν λόγω πράξη οφείλεται στην περιφερειακή γεωπολιτική κατάσταση, ιδίως στην παρατεταμένη εδαφική σύρραξη στο ανατολικό τμήμα της χώρας, η οποία λειτουργεί ως σημαντικό αντικίνητρο για τις εισροές ιδιωτικών κεφαλαίων. Η επιδείνωση αυτής της περιφερειακής γεωπολιτικής κατάστασης θα μπορούσε να έχει αρνητικές επιπτώσεις για τη μακροοικονομική σταθερότητα της Ουκρανίας, επηρεάζοντας τις επιδόσεις του προγράμματος του ΔΝΤ και την εκταμίευση και/ή την αποπληρωμή της προτεινόμενης ΜΧΣ. Οι δυσκολίες που εξακολουθούν να υφίστανται στις σχέσεις της Ουκρανίας με τη Ρωσία, μία από τις κύριες εξαγωγικές αγορές της, επηρεάζει επίσης αρνητικά την οικονομική ανάκαμψη της χώρας.

               Στο εσωτερικό μέτωπο, οι βασικοί κίνδυνοι προέρχονται από το πολύπλοκο πολιτικό περιβάλλον και την ύπαρξη ισχυρών κατεστημένων συμφερόντων που αντιτίθενται στις μεταρρυθμίσεις. Η ύπαρξη των προαναφερόμενων συμφερόντων μπορεί να οδηγήσει σε ανεπαρκή εφαρμογή των μεταρρυθμίσεων, ιδίως ενόψει των εθνικών εκλογών του 2019 και, ως εκ τούτου, να παρεμποδίσει την εφαρμογή της προτεινόμενης ΜΧΣ, μεταξύ άλλων επηρεάζοντας την πρόοδο όσον αφορά την εφαρμογή του προγράμματος του ΔΝΤ.

               2.2.2.
                     Προβλεπόμενη(-ες) μέθοδος(-οι) ελέγχου

               Η μακροοικονομική χρηματοδοτική συνδρομή υπόκειται σε διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.

               2.2.3.
                     Κόστος και όφελος των ελέγχων και πιθανό ποσοστό μη συμμόρφωσης

               Οι βασικές δαπάνες για την Επιτροπή που σχετίζονται με τις μεθόδους επαλήθευσης και ελέγχου, καθώς και το κόστος της επιχειρησιακής αξιολόγησης των χρηματοδοτικών και διοικητικών κυκλωμάτων που διενεργείται πριν από την πράξη περιγράφονται στον πίνακα 3.2.1. Επιπλέον, υπάρχουν και κόστη για το Ελεγκτικό Συνέδριο και για τις πιθανές παρεμβάσεις της Ευρωπαϊκής Υπηρεσίας Καταπολέμησης της Απάτης. Η επιχειρησιακή αξιολόγηση όχι μόνο συμβάλλει στην αξιολόγηση των κινδύνων κατάχρησης των κονδυλίων, αλλά έχει και το παράπλευρο όφελος ότι παρέχει χρήσιμες πληροφορίες σχετικά με τις αναγκαίες μεταρρυθμίσεις στον τομέα της διαχείρισης των δημόσιων οικονομικών. Όσον αφορά το πιθανό ποσοστό μη συμμόρφωσης, ο κίνδυνος μη συμμόρφωσης (μη αποπληρωμή του δανείου ή κατάχρηση των κονδυλίων) κρίνεται χαμηλός βάσει της πείρας που έχει συσσωρευτεί σε σχέση με τον μηχανισμό της ΜΧΣ από τη δημιουργία του.

               2.3.
                     Μέτρα για την πρόληψη περιπτώσεων απάτης και παρατυπίας

               Για να μετριαστούν οι κίνδυνοι δόλιας χρήσης των κονδυλίων, έχουν ληφθεί και πρόκειται να ληφθούν διάφορα μέτρα:

               Πρώτον, η συμφωνία δανειοδότησης και η συμφωνία επιχορήγησης θα περιλαμβάνουν δέσμη διατάξεων σχετικά με την επιθεώρηση, την πρόληψη της διαφθοράς, τους λογιστικούς ελέγχους και την ανάκτηση κεφαλαίων σε περίπτωση απάτης ή διαφθοράς. Προβλέπεται επίσης ότι η συνδρομή θα εξαρτάται από ορισμένους συγκεκριμένους όρους πολιτικής, μεταξύ άλλων στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της λογοδοσίας. Επίσης, η συνδρομή θα καταβληθεί σε ειδικό λογαριασμό στην Εθνική Τράπεζα της Ουκρανίας.

               Σύμφωνα με τις απαιτήσεις του δημοσιονομικού κανονισμού, οι υπηρεσίες της Επιτροπής διενήργησαν επιχειρησιακή αξιολόγηση των χρηματοδοτικών και διοικητικών κυκλωμάτων της Ουκρανίας προκειμένου να εξακριβώσουν αν οι ισχύουσες διαδικασίες διαχείρισης των προγραμμάτων οικονομικής βοήθειας, συμπεριλαμβανομένης της ΜΧΣ, παρέχουν επαρκείς εγγυήσεις. Η αξιολόγηση αυτή κάλυψε τομείς όπως η κατάρτιση και η εκτέλεση του προϋπολογισμού, ο δημόσιος εσωτερικός δημοσιονομικός έλεγχος, ο εσωτερικός και εξωτερικός λογιστικός έλεγχος, οι δημόσιες συμβάσεις, και η διαχείριση των ρευστών διαθεσίμων και του δημόσιου χρέους, καθώς και η ανεξαρτησία της κεντρικής τράπεζας. Τα προκαταρκτικά πορίσματα της εταιρείας συμβούλων που συμμετείχαν στην εν λόγω Επιχειρησιακή Αξιολόγηση θα παραληφθούν κατά το δεύτερο τρίμηνο του 2018. Οι εξελίξεις στον εν λόγω τομέα θα συνεχίσουν να παρακολουθούνται στενά από την αντιπροσωπεία της ΕΕ στο Κίεβο. Η Επιτροπή χρησιμοποιεί και άλλες δράσεις δημοσιονομικής στήριξης για να βοηθήσει τις αρχές της Ουκρανίας για τη βελτίωση της διαχείρισης των δημόσιων οικονομικών, και οι προσπάθειες αυτές υποστηρίζονται επίσης και από άλλους χορηγούς.

               Τέλος, η συνδρομή υπόκειται σε διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου.

               3.
                     ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.
                     Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται

               Υφιστάμενες γραμμές προϋπολογισμού για δαπάνες

               01 03 02 Μακροοικονομική χρηματοδοτική συνδρομή

               01 03 06 Τροφοδότηση του Ταμείου Εγγύησης

               Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος της
                        δαπάνης

                        Συμμετοχή

                        Αριθμός
                        [Περιγραφή ………………………...……….]

                        ΔΠ/ΜΔΠ
                        (
                           21
                        )

                        χωρών της ΕΖΕΣ
                           22

                        υποψηφίων για ένταξη χωρών
                           23

                        τρίτων χωρών

                        κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού

                        4

                        01 03 02

                        Μακροοικονομική χρηματοδοτική συνδρομή

                        ΜΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

                        4

                        01 03 06

                        Τροφοδότηση του Ταμείου Εγγυήσεων

                        ΜΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

               01 03 06 – Σύμφωνα με την πρόταση της Επιτροπής, το Ταμείο Εγγυήσεων για τις εξωτερικές δράσεις πρέπει να τροφοδοτείται σύμφωνα με τον κανονισμό για το Ταμείο,
                  24
                με τη χρησιμοποίηση των πιστώσεων της θέσης του προϋπολογισμού 01 03 06 («Τροφοδότηση του Ταμείου Εγγυήσεων»), σε ποσοστό 9 % των συνολικών εκκρεμών υποχρεώσεων. Το ποσό τροφοδότησης υπολογίζεται στην αρχή του έτους «ν» ως η διαφορά μεταξύ του ποσού-στόχου και της αξίας των καθαρών διαθεσίμων του Ταμείου στο τέλος του έτους «ν-1». Το εν λόγω ποσό τροφοδότησης εισάγεται στο έτος «ν» στο σχέδιο προϋπολογισμού του έτους «ν+1» και καταβάλλεται εφάπαξ στην αρχή του έτους «ν+1» από τη γραμμή του προϋπολογισμού «Τροφοδότηση του Ταμείου Εγγυήσεων» (γραμμή προϋπολογισμού 01 03 06). Ως εκ τούτου, 9 % (δηλ. 90 εκατ. EUR κατ’ ανώτατο όριο) του πραγματικά εκταμιευθέντος ποσού θα ληφθεί υπόψη στο ποσό-στόχος στο τέλος του έτους «ν-1», για τον υπολογισμό της τροφοδότησης του Ταμείου.

               Νέες γραμμές του προϋπολογισμού, των οποίων έχει ζητηθεί η δημιουργία: άνευ αντικειμένου

               .

               3.2.
                     Εκτιμώμενες επιπτώσεις στις δαπάνες

               3.2.1.
                     Συνοπτική παρουσίαση των εκτιμώμενων επιπτώσεων στις δαπάνες

               εκατ. EUR (3 δεκαδικά ψηφία)

                        Τομέας του πολυετούς δημοσιονομικού πλαισίου:

                        4

                        [Τομέας: [Η ΕΕ ως παγκόσμιος εταίρος]

                        ΓΔ: <ECFIN>

                        Έτος
                        2018

                        Έτος
                        2019

                        Έτος
                        2020

                        Έτος 2021

                        ΣYΝΟΛΟ

                        • Επιχειρησιακές πιστώσεις

                        Γραμμή του προϋπολογισμού 01 03 06 Τροφοδότηση του Ταμείου Εγγυήσεων

                        Δεσμεύσεις

                        (1α)

                        45

                        45

                        90

                        Πληρωμές

                        (2α)

                        45

                        45

                        90

                        Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων

                        (επιχειρησιακή αξιολόγηση και εκ των υστέρων αξιολόγηση)

                        Γραμμή του προϋπολογισμού 01 03 02 Μακροοικονομική χρηματοδοτική συνδρομή

                        Αναλήψεις υποχρεώσεων

                        (3)

                        0,07

                        0,15

                        0,22

                        Πληρωμές

                        (3α)

                        0,07

                        0,15

                        0,22

                        ΣΥΝΟΛΟ πιστώσεων
                        για τη ΓΔ ECFIN

                        Αναλήψεις υποχρεώσεων

                        =1+1α +3

                        0,07

                        45

                        45,15

                        90,22

                        Πληρωμές

                        =2+2α

                        +3

                        0,07

                        45

                        45,15

                        90,22

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        45

                        45

                        90

                        Πληρωμές

                        (5)

                        45

                        45

                        90

                        ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        0,07

                        0,15

                        0,22

                        ΣΥΝΟΛΟ πιστώσεων
                        του ΤΟΜΕΑ 4
                        του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        0,07

                        45

                        45,15

                        90,22

                        Πληρωμές

                        =5+ 6

                        0,07

                        45

                        45,15

                        90,22

               Αν η πρόταση/πρωτοβουλία επηρεάζει περισσότερους του ενός τομείς:

               Σε εκατ. EUR (με 3 δεκαδικά ψηφία)

                        Τομέας του πολυετούς δημοσιονομικού πλαισίου:

                        5

                        «Διοικητικές δαπάνες»

                        Έτος
                        2017

                        Έτος
                        2018

                        Έτος
                        2019

                        Έτος
                        2020

                        Έτος
                           2021

                        ΣYΝΟΛΟ

                        ΓΔ: ECFIN

                        • Ανθρώπινοι πόροι

                        0,043

                        0,429

                        0,215

                        0,010

                        0,010

                        0,706

                        • Άλλες διοικητικές δαπάνες

                        0,010

                        0,040

                        0,020

                        0,070

                        ΣΥΝΟΛΟ ΓΔ ECFIN

                        Πιστώσεις

                        0,053

                        0,469

                        0,235

                        0,010

                        0,010

                        0,776

                        ΣΥΝΟΛΟ πιστώσεων
                           του ΤΟΜΕΑ 5
                        του πολυετούς δημοσιονομικού πλαισίου

                        (Σύνολο πιστώσεων ανάληψης υποχρεώσεων = Σύνολο πληρωμών)

                        0,053

                        0,469

                        0,235

                        0,010

                        0,010

                        0,777

               Σε εκατ. EUR (με 3 δεκαδικά ψηφία)

                        Έτος
                        2017

                        Έτος
                        2018

                        Έτος
                        2019

                        Έτος
                        2020

                        Έτος
                           2021

                        ΣYΝΟΛΟ

                        ΣΥΝΟΛΟ πιστώσεων
                           για τους ΤΟΜΕΙΣ 1 έως 5
                        του πολυετούς δημοσιονομικού πλαισίου

                        Αναλήψεις υποχρεώσεων

                        0,053

                        0,539

                        0,235

                        45,01

                        45,16

                        90,997

                        Πληρωμές

                        0,053

                        0,539

                        0,235

                        45,01

                        45,16

                        90,997

               3.2.2.
                     Εκτιμώμενες επιπτώσεις στις επιχειρησιακές πιστώσεις

               ◻
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε εκατ. EUR (με τρία δεκαδικά ψηφία)

                        Να προσδιοριστούν οι στόχοι και τα αποτελέσματα

                        ⇩

                        ΕΙΔΙΚΟΣ ΣΤOΧΟΣ Αριθ. 1
                           25

                        Έτος 2017

                        Έτος 2018

                        Έτος 2019

                        Έτος 2020

                        Έτος 2021

                        Είδος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Συνολικός αριθμός

                        Συνολικό κόστος

                        - Αποτέλεσμα 1

                        Εκ των υστέρων αξιολόγηση

                        1

                        0,150

                        1

                        0,150

                        Αποτέλεσμα 3
                        2

                        Επιχειρησιακή αξιολόγηση

                        1

                        0,070

                        1

                        0,070

                        - Αποτέλεσμα 3

                        Τροφοδότηση του Ταμείου Εγγυήσεων

                        1

                        45

                        1

                        45

                        2

                        90,0

                        Μερικό σύνολο για τον ειδικό στόχο αριθ. 1

                        1

                        0,070

                        1

                        45

                        2

                        45,150

                        4

                        90,22

                        ΣΥΝΟΛΙΚΟ ΚΟΣΤΟΣ

                        1

                        0,070

                        1

                        45

                        2

                        45,150

                        4

                        90,22

               3.2.3.
                     Εκτιμώμενες επιπτώσεις στις πιστώσεις διοικητικού χαρακτήρα

               3.2.3.1.
                     Συνοπτική παρουσίαση

               ◻
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

               X Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               Σε εκατ. EUR (με 3 δεκαδικά ψηφία)

                           26

                        Έτος
                        2017

                        Έτος
                        2018

                        Έτος
                        2019

                        Έτος
                        2020

                        Έτος
                        2021

                        ΣYΝΟΛΟ

                        ΤΟΜΕΑΣ 5
                        του πολυετούς δημοσιονομικού πλαισίου

                        Ανθρώπινοι πόροι

                        0,043

                        0,429

                        0,215

                        0,010

                        0,010

                        0,707

                        Λοιπές δαπάνες διοικητικής λειτουργίας (αποστολές)

                        0,010

                        0,040

                        0.020

                        0,070

                        Μερικό σύνολο του ΤΟΜΕΑ 5
                        του πολυετούς δημοσιονομικού πλαισίου

                        0,053

                        0,469

                        0,235

                        0,010

                        0,010

                        0,777

                        Εκτός του ΤΟΜΕΑ 5
                           27
                         του πολυετούς δημοσιονομικού πλαισίου

                        Ανθρώπινοι πόροι

                        Άλλες δαπάνες
                        διοικητικού χαρακτήρα

                        Μερικό σύνολο
                        Εκτός του ΤΟΜΕΑ 5
                        του πολυετούς δημοσιονομικού πλαισίου

                        ΣYΝΟΛΟ

                        0,053

                        0,469

                        0,235

                        0,010

                        0,010

                        0,777

               Οι ανάγκες σε διοικητικές πιστώσεις θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               3.2.3.2.
                      Εκτιμώμενες ανάγκες σε ανθρώπινους πόρους

               ◻
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση η οποία πρέπει να εκφράζεται σε μονάδες ισοδυνάμων πλήρους απασχόλησης

                        Έτος
                        2017

                        Έτος 2018

                        Έτος 2019

                        Έτος 2020

                        Έτος
                        2021

                        • Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων)

                        01 01 01 01 (έδρα και γραφεία αντιπροσωπείας της Επιτροπής)

                        0,3

                        3,0

                        1,5

                        0,07

                        0,07

                        XX 01 01 02 (σε αντιπροσωπεία)

                        XX 01 05 01 (έμμεση έρευνα)

                        10 01 05 01 (άμεση έρευνα)

                        • Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)
                           28

                        XX 01 02 01 (CA, INT, SNE από το «συνολικό κονδύλιο»)

                        XX 01 02 02 (CA, INT, JED, LA και SNE στις αντιπροσωπείες)

                        XX 01 04 yy
                           29

                        - στην έδρα

                        - σε αντιπροσωπείες

                        XX 01 05 02 (CA, SNE, INT - έμμεση έρευνα)

                        10 01 05 02 CA, SNE, INT – Άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣYΝΟΛΟ

                        0,3

                        3,0

                        1,5

                        0,07

                        0,07

               XXείναι ο σχετικός τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης και/ή έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Διευθυντής Διεύθυνσης Δ: Εποπτεύει και διαχειρίζεται την πράξη, επικοινωνεί με το Συμβούλιο και το Κοινοβούλιο για την έκδοση της απόφασης και την έγκριση του Μνημονίου Συνεννόησης (ΜΣ), διαπραγματεύεται με τις αρχές της Ουκρανίας το ΜΣ, επανεξετάζει τις εκθέσεις, ηγείται των αποστολών και αξιολογεί την πρόοδο ως προς την τήρηση των όρων.

                        Προϊστάμενος μονάδας/ αναπληρωτής προϊστάμενος μονάδας Διεύθυνσης Δ: Επικουρεί τον διευθυντή στη διαχείριση της πράξης, σε συνεννόηση με το Συμβούλιο και το Κοινοβούλιο για την έκδοση της απόφασης και την έγκριση του ΜΣ, στη διαπραγμάτευση με τις αρχές της Ουκρανίας του μνημονίου συνεννόησης και της συμφωνίας δανειακής διευκόλυνσης (μαζί με τη Διεύθυνση ΙΑ), στην επανεξέταση εκθέσεων προόδου και την αξιολόγηση της τήρησης των όρων.

                        Οικονομολόγοι υπηρεσίας, Τομέας ΜΧΣ (Διεύθυνση Δ): Προετοιμάζουν την απόφαση και το ΜΣ, επικοινωνούν με τις αρχές και τους ΔΧΟ, διεξάγουν αποστολές επιθεώρησης, προετοιμάζουν τις εκθέσεις εργασίας των υπηρεσιών της Επιτροπής και τις διαδικασίες της Επιτροπής σχετικά με τη διαχείριση της συνδρομής, επικοινωνούν με εξωτερικούς εμπειρογνώμονες για την επιχειρησιακή αξιολόγηση και την εκ των υστέρων αξιολόγηση.

                        Διεύθυνση ΙΑ (μονάδες ΙΑ 4, ΙΑ 5 και ΙΑ 6 υπό την εποπτεία του Διευθυντή): Προετοιμάζει τη συμφωνία δανειακής διευκόλυνσης (ΣΔΔ), τη διαπραγματεύεται με τις ουκρανικές αρχές και την υποβάλλει για έγκριση από τις αρμόδιες υπηρεσίες της Επιτροπής και για υπογραφή και από τα δύο μέρη. Παρακολουθεί την έναρξη ισχύος της ΣΔΔ. Προετοιμάζει την απόφαση (-εις) για την(τις) πράξη(εις) δανεισμού, παρακολουθεί την υποβολή της(των) αίτησης(εων) για τα ταμεία, επιλέγει τις τράπεζες, προετοιμάζει και εκτελεί την(τις) πράξη(εις) χρηματοδότησης και εκταμιεύει τα κεφάλαια για την Ουκρανία. Εκτελεί τις δραστηριότητες υποστήριξης για την παρακολούθηση της εξόφληση του δανείου(-ων). Προετοιμάζει τις σχετικές εκθέσεις για τις εν λόγω δραστηριότητες.

                        Εξωτερικό προσωπικό

                        Μ.Δ.

               3.2.4.
                     Συμβατότητα με το ισχύον πολυετές δημοσιονομικό πλαίσιο

               X Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

               3.2.5.
                     Συμμετοχή τρίτων μερών στη χρηματοδότηση

               X Η πρόταση/πρωτοβουλία δεν προβλέπει συγχρηματοδότηση από τρίτα μέρη.

               3.3.
                     Εκτιμώμενες επιπτώσεις στα έσοδα

               Χ Η πρόταση/πρωτοβουλία δεν έχει δημοσιονομικές επιπτώσεις στα έσοδα

                     (1)

                        Στο παρόν έγγραφο, όλες οι μετατροπές βασίζονται σε συναλλαγματική ισοτιμία EUR/USD 1,19.

                     (2)

                        Στο παρόν έγγραφο, όλες οι μετατροπές βασίζονται σε συναλλαγματική ισοτιμία EUR/USD 1,19.

                     (3)

                        ΕΕ L 209 της 6.8.2002, σ. 22-23.

                     (4)

                        ΕΕ L 179 της 14.7.2010, σ. 1.

                     (5)

                        ΕΕ L 111 της 15.4.2014, σ. 85.

                     (6)

                        ΕΕ L 100 της 17.4.2015, σ. 1-7.

                     (7)

                        Απόφαση 2002/639/ΕΚ του Συμβουλίου, της 12ης Ιουλίου 2012, για τη χορήγηση συμπληρωματικής μακροοικονομικής χρηματοδοτικής συνδρομής στην Ουκρανία (ΕΕ L 209 της 6.8.2002, σ. 22).

                     (8)

                        Απόφαση αριθ. 646/2010/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, για τη χορήγηση μακροοικονομικής χρηματοδοτικής συνδρομής στην Ουκρανία (ΕΕ L 179 της 14.7.2010, σ. 1).

                     (9)

                        Απόφαση 2014/215/ΕΕ του Συμβουλίου, της 14ης Απριλίου 2014, για τη χορήγηση μακροοικονομικής χρηματοδοτικής συνδρομής στην Ουκρανία (ΕΕ L 111 της 15.4.2014, σ. 85).

                     (10)

                        Απόφαση (ΕΕ) 2015/601 του Ευρωπαϊκού Κοινοβουλίου και του Συμβουλίου της  15ης Απριλίου 2015, ΕΕ L 100 της 17.4.2015, σ. 1.

                     (11)

                        Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).

                     (12)

                        Απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).

                     (13)

                        Κανονισμός (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (ΕΕ L 145 της 10.6.2009, σ. 10).

                     (14)

                        Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ L 298 της 26.10.2012, σ. 1).

                     (15)

                        Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).

                     (16)

                        Κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).

                     (17)

                        Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

                     (18)

                        Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

                     (19)

                        ΔΒΔ: Διαχείριση βάσει δραστηριοτήτων – ΠΒΔ: Προϋπολογισμός βάσει δραστηριοτήτων.

                     (20)

                        Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb:
                  http://www.cc.cec/budg/man/budgmanag/budgmanag_en.html

                     (21)

                        ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις

                     (22)

                        ΕΖΕΣ: Ευρωπαϊκή Ζώνη Ελεύθερων Συναλλαγών.

                     (23)

                        Υποψήφιες χώρες και, εφόσον ισχύει, δυνάμει υποψήφιες για ένταξη χώρες των Δυτικών Βαλκανίων.

                     (24)

                        Κανονισμός (ΕΚ, ΕΥΡΑΤΟΜ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις, ΕΕ L 145 της 10.6.2009, σ. 10.

                     (25)

                        Όπως περιγράφεται στο τμήμα 1.4.2. «Ειδικός/-οί στόχος/-οι…».

                     (26)

                        Το έτος N είναι το έτος έναρξης εφαρμογής της πρότασης/πρωτοβουλίας.

                     (27)

                        Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (28)

                        CA= συμβασιούχος υπάλληλος· LA = τοπικός υπάλληλος· SNE = Αποσπασμένος εθνικός εμπειρογνώμονας· INT = προσωρινό προσωπικό οργανισμού («Intérimaire»)· JED = «Jeune Expert en Délégation» (νεαρός εμπειρογνώμονας σε αντιπροσωπεία),

                     (29)

                        Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»)